Ποιές πρέπει να είναι οι προτεραιότητες της αιρετής Περιφερειακής Διοίκησης – VDELLA\n1η ΦΕΒΡΟΥΑΡΙΟΥ 2011\nXθές πραγματοποιήθηκε η πρώτη, ουσιαστικά, συνεδρίαση του Περιφερειακού Συμβουλίου και θεώρησα υποχρέωσή μου να καταθέσω κάποιες βασικές επισημάνσεις που σχετίζονται με το πώς θα πορευτούμε τα επόμενα 3,5 χρόνια και ποιες θεωρώ εγώ και η παράταξή μας ότι πρέπει να είναι οι προτεραιότητες της αιρετής Περιφερειακής Διοίκησης.\nΟι πολίτες αποφάσισαν για το ποιος θα διοικεί και από πιο πόστο , τη νέα αιρετή Περιφέρεια για τα επόμενα 3,5 χρόνια και αυτό είναι απόλυτα σεβαστό.\nΗ πραγματικότητα και οι ανάγκες της Ηπείρου , όμως, επιβάλλουν σήμερα οι πολίτες να γνωρίζουν πως σκοπεύουμε όλοι μας να αξιοποιήσουμε την τιμή της ψήφου των πολιτών.\nΓια το λόγο αυτό , θα περίμενα ο Περιφερειάρχης και η παράταξή του , πριν αρχίσουν τη διαχείριση και την γνωστή πολιτική των μικρο-εξυπηρετήσεων και των ενεργειών πελατειακής λειτουργίας και διανομής εξουσιών, να μας παρουσιάσουν το σχεδιασμό τους για το πως σκοπεύουν να κινηθούν και ποιες είναι οι βασικές αρχές και θέσεις που θα επιδιώξουν να υλοποιήσουν.\nΝομίζω πως οι πολίτες περιμένουν να ακούσουν τι σκοπεύουν να κάνουν και ποιες είναι οι δεσμεύσεις τους για τα επόμενα τρία χρόνια.\nΔεν θέλω να πιστεύω ότι έχουν τη λογική «βλέποντας και κάνοντας» και δεν πιστεύω ότι έχουν φόβο να πουν για ποια συγκεκριμένα πράγματα δεσμεύονται προκειμένου να υπάρχει μέτρο σύγκρισης και αξιολόγησης.\nΗ πλειοψηφούσα παράταξη εκλέχθηκε με τον τίτλο «Αξιοβίωτη Ανάπτυξη Ηπείρου».\nΝομίζω πως έχει χρέος να προσδιορίσει τους στόχους που έχει προκειμένου να κάνει την ονομασία και τη βαριά αυτή επιστημονική της εξαγγελία πραγματικότητα προς όφελος του συλλογικού μέλλοντος της Ηπείρου.\nΟ συνδυασμός «Ήπειρος – Τόπος να Ζεις», λαμβάνοντας υπόψη τις ευθύνες που του αναλογούν, θεωρεί καθήκον του και την ανάληψη όλων εκείνων των απαιτούμενων πρωτοβουλιών και ενεργειών που θα έχουν σαν αποτέλεσμα να γίνει πράξη η φράση : «ούτε μια χαμένη μέρα στην προσπάθεια για την αναπτυξιακή προοπτική της Ηπείρου», και να συμβάλει στον καθορισμό των στόχων και των προτεραιοτήτων της Περιφέρειας.\nΗ αξιοβίωτη ολοκληρωτική ανάπτυξη της Ηπείρου, που επικαλείται η Περιφερειακή Αρχή, απαιτεί όχι μόνο έρευνα σε όλους τους τομείς, αλλά και αποδοχή των αποτελεσμάτων και διαλεκτική αξιοποίησή τους, απορρίπτοντας οποιαδήποτε πολιτική μονοδιάστατων προτεραιοτήτων και ενεργειών.\nΑυτό επιτυγχάνεται μέσα από μια συνεργασία όλων των φορέων σε επίπεδο περιφέρειας και όχι μόνο, των πολιτικών κομμάτων και οργανώσεων και γενικά όλων αυτών που ενδιαφέρονται για την Ανάπτυξη της Ηπείρου.\nΘα είμαστε μαζί της σε ότι πάει τον τόπο μπροστά , ανοίγει δρόμους και βλέπει στο μέλλον και θα είμαστε απέναντι σε ότι διαιωνίζει τα κακώς κείμενα, αντιμετωπίζει επικοινωνιακά και κοντόφθαλμα τα προβλήματα και δεν δημιουργεί προοπτικές.\nΟφείλουν τώρα, στην αρχή, να μας πουν πως θα γίνει η Αξιοβίωτη Ανάπτυξη της Ηπείρου.\nΠως εννοούν την Αξιοβίωτη ανάπτυξη στον τομέα της οικονομίας.\nΠως θα γίνει Αξιοβίωτη ανάπτυξη στον τομέα της χωροταξίας.\nΠως γίνεται Αξιοβίωτη ανάπτυξη σε συνδυασμό με το φυσικό περιβάλλον.\nΠως επιτυγχάνεται η Αξιοβίωτη ανάπτυξη σε συνδυασμό με τη βιομηχανία και\nΠως εννοούν την Αξιοβίωτη ανάπτυξη στη Γεωργία και την κτηνοτροφία\nΠως εντάσσουν στην Αξιοβίωτη ανάπτυξη τον τουρισμός\nΠοιος είναι ο ρόλος της υγείας και της κοινωνικής περίθαλψης στην Αξιοβίωτη ανάπτυξη.\nΚαι πως σχετίζεται η Αξιοβίωτη ανάπτυξη με την παιδεία.\nΑυτά πιστεύουμε ότι πρέπει να πει με σαφήνεια και στο Περιφερειακό Συμβούλιο και στους πολίτες η Περιφερειακή Διοίκηση .\nΚαι βέβαια πρέπει με σαφήνεια να πουν πως σκοπεύουν να Διοικήσουν την Περιφέρεια.\nΓιατί πρέπει να γνωρίζουμε εάν στην «αξιοβιώτη ανάπτυξη» υπάρχουν ως βασικά στοιχεία η διαφάνεια, η συλλογική λειτουργία, ο σεβασμός στη διαφορετικότητα, η αξιοκρατία και η ισότητα όλων απέναντι στο νόμο αλλά και στις ευκαιρίες για μία καλύτερη ζωή.\nΓια εμάς αυτές είναι βασικές αξίες και αρχές και θεωρούμε χρήσιμο να γνωρίζουμε εάν εκφράζουν και την πλειοψηφία.\nΚαλέσαμε τον Περιφερειάρχη και την πλειοψηφία να ορίσει επόμενη συνεδρίαση η οποία προτείναμε να γίνει εντός του επόμενου 15-μέρου του Φεβρουαρίου, όπου θα μας παρουσιάσει τις προτεραιότητες της Διοίκησης μαζί με τους τρόπους που σκοπεύει να τις υλοποιήσει εντός των επόμενων 3,5 χρόνων.\nΟι πολίτες δε θέλουν λόγια γενικά, ευχολόγια και στείρα διαχείριση.\nΑπαιτούν δεσμεύσεις μετρήσιμες.\nΟ συνδυασμός «Ηπειρος –Τόπος να Ζεις» , στη συζήτηση αυτή θα συμμετάσχει δημιουργικά και ουσιαστικά.\nΕπιπλέον θέλω να αναφερθώ σε δύο επιμέρους ζητήματα τα οποία η παράταξή μας εκτιμά ότι αποτελούν θέματα που χρειάζονται σοβαρότητα και συλλογική δράση και αποφάσεις.\nΣτο χθεσινό Περιφερειακό Συμβούλιο η παράταξη «Ήπειρος Τόπος να Ζεις» εξέφρασε έντονο προβληματισμό και ανησυχία για τον τρόπο που η Περιφερειακή Αρχή διαχειρίζεται τα μεγάλα θέματα της Ηπείρου.\nΚληθήκαμε να συζητήσουμε το ζήτημα της διαχείρισης των στερεών αποβλήτων.\nΟι εμπειρίες και οι αστοχίες του παρελθόντος , δυστυχώς δεν δίδαξαν την Περιφερειακή Αρχή.\nΤο θέμα των στερεών αποβλήτων που ταλανίζει την Ήπειρο και ιδιαίτερα τα Γιάννενα απαιτεί ιδιαίτερα σοβαρή αντιμετώπιση και κοινωνική συναίνεση.\nΘεωρούμαι απαραίτητη την σύσταση και λειτουργία της επιτροπής διαβούλευσης Περιφέρειας Ηπείρου για να προετοιμάζει και να ωριμάζει τα σοβαρά αυτά θέματα.\nΠρόκειται για μια επιτροπή που θα αποτελείται από τον Περιφερειάρχη Ηπείρου, του αρχηγούς των Περιφερειακών παρατάξεων , τους Δημάρχους και εκπροσώπους άλλων φορέων.\nΗ επιτροπή αυτή θα συζητήσει με όλους τους εμπλεκόμενους και θα ενημερώσει τον κόσμο για την επεξεργασία των στερεών αποβλήτων με σκοπό να πετύχει την πολυπόθητη κοινωνική συναίνεση.\nΌμως η Περιφερειακή Αρχή δεν φαίνεται διατεθειμένη να ακολουθήσει τέτοια πορεία.\nΠροτιμάει την επιφανειακή και πρόχειρη αντιμετώπιση των θεμάτων αυτών που φέρνει, ίσως εσκεμμένα τον διχασμό της Ηπειρώτικης κοινωνίας.\nΗ μη λειτουργία της επιτροπής διαβούλευσης έχει σοβαρές επιπτώσεις και σε άλλα μεγάλα θέματα της Ηπείρου όπως ο προγραμματισμός των μεγάλων αναπτυξιακών εργαλείων ΕΣΠΑ και INTERREG.\nΑλήθεια θα κληθούμε πάλι σε μια νύχτα να αποφασίσουμε για την αναπτυξιακή πορεία της Ηπείρου;\nΜε έγγραφό μας ζητήσαμε, εδώ και καιρό , σύσκεψη όλων των παρατάξεων της αιρετής περιφέρειας και της αποκεντρωμένης διοίκησης και των Δήμων με σκοπό τον σοβαρό προγραμματισμό του ΕΣΠΑ.\nΦαίνεται ξεκάθαρα ότι η Περιφερειακή Αρχή οδεύει χωρίς κεντρική στόχευση, χωρίς προγραμματισμό, χωρίς πυξίδα.\nΤι φοβάται και δεν συζητάει ο κ.Καχριμάνης;\nΗ Ήπειρος δεν μπορεί να πορεύεται με μικροπολιτικές και ιδιοκτησιακές αντιλήψεις που διακατέχουν την παράταξη της Περιφερειακής Αρχής.\nΈτσι δεν θα πετύχουν Αξιοβίωτη Ανάπτυξη.\nΤο μόνο που πετυχαίνουν είναι κατασπατάληση των χρημάτων χωρίς στόχους και πρόγραμμα, για πελατειακές και επικοινωνιακές σκοπιμότητες.\nΚαι βέβαια, στους δύσκολους οικονομικά καιρούς που περνάμε, υπενθυμίζουμε στον Περιφερειάρχη και την πλειοψηφία, πως τα όποια χρήματα υπάρχουν είναι προϊόν των θυσιών των μισθωτών και των συνταξιούχων και δε δικαιούνται να τα σπαταλάνε….\nΔήλωση – απάντηση στην εισήγηση της «Λαϊκής Συσπείρωσης» για τη γαλακτοβιομηχανία Δωδώνη\nΟι σύμβουλοι της παράταξης «Λαϊκή Συσπείρωση» χρησιμοποιούν την εισήγηση, που κατέθεσαν στο Περιφερειακό Συμβούλιο για τη γαλακτοβιομηχανία Δωδώνη, ως ευκαιρία για επίθεση σε βουλευτές και στελέχη του ΣΥΡΙΖΑ με την κατηγορία ότι «συνηγορούν στην ιδιωτικοποίηση της Δωδώνης, διότι εκεί οδηγεί η θέση να πάει η βιομηχανία στους φυσικούς φορείς, καθώς οι Ενώσεις λειτουργούν ως ανώνυμες εταιρίες».\nΑτύχησαν πολλαπλά σ’ αυτή την επίδειξη μικροπολιτικής οι συνάδελφοι της «Λαϊκής Συσπείρωσης». Αφενός διότι ούτε ο ΣΥΡΙΖΑ ούτε το «ΑΥ.ΡΙ.Ο. για την Ήπειρο» τάχθηκαν υπέρ της μεταβίβασης μετοχών στις Ενώσεις συνεταιρισμών αλλά στηρίζουν τη θέση του Πανηπειρωτικού Κτηνοτροφικού Συνεταιρισμού να περάσει η Δωδώνη στα χέρια των παραγωγών μέσω ενός πρωτοβάθμιου κλαδικού συνεταιρισμού και πάντα με κοινωνικό έλεγχο.\nΚυρίως όμως ατύχησαν οι κ. Κωτσαντής και Ζιώβας, διότι αυτού του είδους την κριτική θα έπρεπε να την απευθύνουν στο κόμμα τους και στην ελεγχόμενη από αυτό Παναγροτική Αγωνιστική Συσπείρωση (ΠΑΣΥ), που στο παρελθόν (βλ. το από 8-2-2007 δημοσίευμα της εφημερίδας «Ριζοσπάστης» http://www1.rizospastis.gr/story.do?id=3912619&publDate=8/2/2007 ) έχει τοποθετηθεί με έμφαση υπέρ της «διεκδίκησης (!) και μεταβίβασης των μετοχών της Δωδώνης στις Ενώσεις, που εκφράζουν το σύνολο των παραγωγικών δραστηριοτήτων !» ! Είναι ευνόητο ότι όσοι διεκδικούν ρόλο τιμητή θα πρέπει πρώτα να ελέγχουν την αξιοπιστία και τη σταθερότητα των απόψεων του χώρου τους.\nΓιάννης Παπαδημητρίου – Περιφ. Σύμβουλος\nΟμιλία Α. Μπέζα στο ΝΣ της ΝΔ\nΟ πρ. Υφυπουργός Οικονομικών κ. Αντώνης Μπέζας, στην παρέμβασή του στη Νομαρχιακή Συνέλευση της Νέας Δημοκρατίας, που πραγματοποιήθηκε χθες στην Ηγουμενίτσα , μεταξύ άλλων ανέφερε:\n«Το ΠΑΣΟΚ αφού επί 5,5 χρόνια υπονόμευσε κάθε προσπάθεια των κυβερνήσεων Καραμανλή για εκσυγχρονισμό της ελληνικής οικονομίας και δημόσια διοίκησης, ξεγέλασε κυριολεκτικά στις τελευταίες βουλευτικές εκλογές τους πολίτες με την ακατάσχετη υποσχεσιολογία του.\nΣε όσους – και σ’ αυτή την αίθουσα- ισχυρίζονται, ότι δεν είναι μόνο οι υποσχέσεις του ΠΑΣΟΚ που οδήγησαν στην ήττα, αλλά και τα λάθη της Νέας Δημοκρατίας, θα τους απαντήσω ευθέως. Ναι, η Νέα Δημοκρατία έκανε και λάθη, όπως κάνει ο οποιοσδήποτε βρίσκεται σε δράση. Έκανε όμως και πολλά σωστά. Και το κυριότερο, η Νέα Δημοκρατία δεν έπεσε μόνο από τα λάθη της και τις υποσχέσεις του ΠΑΣΟΚ.\nΕμείς ήμασταν η κυβέρνηση που είπε όχι στο Βουκουρέστι, που υπέγραψε τις συμφωνίες για τους αγωγούς, που «άνοιξε» την εξωτερική πολιτική της χώρας στις αγορές της Κίνας και της Ρωσίας. Πληρώσαμε γι’ αυτές μας τις επιλογές, είμαστε όμως υπερήφανοι για τις αποφάσεις μας, όπως είμαστε περήφανοι για το έργο που κάναμε τόσο στη Θεσπρωτία , όσο και την Ελλάδα γενικότερα.\nΌσον αφορά στα λάθη μας, κάναμε την αυτοκριτική μας. Αλλάξαμε ηγεσία μέσα από πρωτόγνωρη διαδικασία συμμετοχής, εκλέξαμε νέες οργανώσεις σε νομαρχιακό επίπεδο, διοργανώσαμε συνέδριο και οικοδομούμε, μέρα με τη μέρα, ένα νέο πολιτικό και προγραμματικό λόγο.\nΤελείωσε επομένως η περίοδος της αυτοκριτικής και της εσωστρέφειας. Είναι η ώρα να προχωρήσουμε μπροστά για την Ελλάδα της ελπίδας. Είναι η ώρα για να αποκαταστήσουμε την αυτοπεποίθηση της παράταξης και να εδραιώσουμε ένα νέο πατριωτισμό ».\n«Η Θεσπρωτία σήμερα, λόγω της ασκούμενης κυβερνητικής πολιτικής και της αδυναμίας πολιτικής εκπροσώπησης, βρίσκεται αντιμέτωπη με σοβαρότατα προβλήματα, όπως η λαθρομετανάστευση, το φυσικό αέριο, η διαχείριση των απορριμμάτων, η εγκατάλειψη του αγροτικού τομέα, το χτύπημα των μικρομεσαίων επιχειρήσεων, η ακύρωση σημαντικών έργων υποδομής, το κλείσιμο υπηρεσιών και η κατεδάφιση κατακτήσεων ετών.\nΜπροστά στα προβλήματα αυτά δεν αρκούν οι γενικόλογες αναφορές. Χρειάζεται να υπάρχουν σε τοπικό επίπεδο συγκροτημένες θέσεις, επαρκώς επεξεργασμένες, στα πλαίσια βέβαια των γενικότερων πολιτικών που χαράσσει το κόμμα ».\n«Απέναντι σε μια κυβέρνηση, που συκοφαντεί συστηματικά, όχι μόνο τη Νέα Δημοκρατία, αλλά και την ίδια τη χώρα στο εξωτερικό, προκειμένου να καλύψει τη δική της ανεπάρκεια και να εξυπηρετήσει τις δικές της σκοπιμότητες. Απέναντι σε μια κυβέρνηση, που υπονόμευσε τη δανειοληπτική ικανότητα της χώρας μετατρέποντας την κρίση ελλείμματος σε κρίση δανεισμού και που μας έσυρε, χωρίς διαπραγμάτευση, στο Μνημόνιο και το ΔΝΤ. Απέναντι σε μια κυβέρνηση, που από τις προεκλογικές υποσχέσεις μας οδήγησε στην πιο στυγνή λιτότητα που γνώρισε ποτέ ο τόπος και στο πετσόκομμα των συντάξεων των 700 ευρώ.\nΑπέναντι στο σκοτάδι, υπάρχει η ελπίδα. Η ελπίδα είναι η Νέα Δημοκρατία και ο Αντώνης Σαμαράς. Και η Νέα Δημοκρατία είναι μία. Δεν υπάρχουν ούτε πολυκατοικίες, ούτε διαμερίσματα, ούτε υπόγεια και γκαρσονιέρες.\nΌπως ένα τεχνητό κύμα έφερε πριν από 1,5 χρόνο τη Νέα Δημοκρατία από την επιφάνεια στο βυθό, έτσι, πολύ σύντομα, ένα νέο κύμα, βγαλμένο μέσα από την κοινωνία, που φουντώνει μέρα με τη μέρα, θα ξαναφέρει τη Νέα Δημοκρατία στην επιφάνεια. Η αντίστροφη μέτρηση έχει αρχίσει ».\nΜε θέμα την προστασία των κτηνοτρόφων από τη συγχώνευση της Vivartia (ΔΕΛΤΑ) και της ΜΕΒΓΑΛ, τα μέτρα προστασίας για τη συμπίεση των τιμών του παραγωγού και η Δωδώνη.\nΓια ζητήματα της δημοτικής κοινότητας Πέρδικας\nΟ πρώην Πρόεδρος της κοινότητας και νυν δημοτικός σύμβουλος Δημήτρης Πάκος ζητά από το νέο δήμαρχο Ηγουμενίτσας Γιώργο Κάτσινο να έλθουν θέματα που αφορούν τη δημοτική κοινότητα Πέρδικας προς συζήτηση και να ληφθούν αποφάσεις για φυσικό αέριο, πάρκο αναψυχής, νέα χάραξη του δρόμου Καρτέρι – Πέρδικα – Παραλίες και άλλα…\nΕπίσημη Επιστολή προς τον Νέο Δήμαρχο του Δήμου Ηγουμενίτσας απέστειλε ο Δημοτικός Σύμβουλος και πρώην Πρόεδρος της Κοινότητας Πέρδικας Πάκος Ν. Δημήτριος.\nΣτην επιστολή ζητά από τον νέο Δήμαρχο να έλθουν προς συζήτηση και να ληφθούν αποφάσεις για ιδιαίτερα σημαντικά θέματα που σχετίζονται με την Πέρδικα.\nΦΥΣΙΚΟ ΑΕΡΙΟ (Ζητείται απόφαση του Δ.Σ. για ΜΗ διέλευση του από τα Διοικητικά όρια της Πέρδικας).\nΠΑΡΚΟ ΑΝΑΨΥΧΗΣ (Η Κοινότητα έχει έτοιμη μελέτη ύψους 500.000 Ε για το πάρκο. Ζητείται η συμπλήρωση αυτής και η ένταξη της σε Εθνικό ή Ευρωπαϊκό Πρόγραμμα για την δημοπράτηση και υλοποίηση του έργου.\nΝΕΑ ΧΑΡΑΞΙ ΔΡΟΜΟΥ ΚΑΡΤΕΡΙ –ΠΕΡΔΙΚΑ-ΠΑΡΑΛΙΕΣ\n(Γίνεται ενημέρωση στον κ. Δήμαρχο για δέσμευση της Πολιτείας για την υλοποίηση του έργου και ζητείται η εκπόνηση προμελέτης για να ενταχθεί η τελική μελέτη στο ΕΣΠΑ).\nΠΟΤΑΜΟΣ ΠΑΡΑΜΥΘΙΟΤΗΣ (Ζητείται εκπόνηση μελέτης για διευθέτηση του ποταμού).\nΠΕΖΟΔΡΟΜΟΙ – ΠΟΔΗΛΑΤΟΔΡΟΜΟΙ (Υπάρχει Τεχνική Περιγραφή για δημιουργία πεζόδρομων – ποδηλατόδρομων κατά μήκος της παραλίας – Πάρκου αναψυχής και ζητείται η εκπόνηση μελέτης).\nΑΞΙΟΠΟΙΗΣΗ ΔΥΜΟΚΑΣΤΡΟΥ (Ζητείται εκπόνηση μελέτης για αξιοποίηση Αρχαιολογικού χώρου με σημαντικότερη ενέργεια η οδική πρόσβαση προς αυτόν).\nΓΥΜΝΑΣΙΟ ΠΕΡΔΙΚΑΣ (Ζητείται η λήψη απόφασης και η έμπρακτη υποστήριξη του Δημοτικού Συμβούλιου για την διατήρηση του Γυμνασίου μετά την πρόθεση της Πολιτείας για οριστικό κλείσιμο).\nΔΙΑΝΟΙΞΗ ΑΓΡΟΤΙΚΩΝ ΔΡΟΜΩΝ (Υπάρχουν όλα τα στοιχεία για εκπόνηση τελικής μελέτης και το έργο είχε προταθεί να ενταχθεί στο πρόγραμμα ΘΗΣΕΑΣ με προϋπολογισμό 80.000 Ε).\nΧΑΔΑ (Απαιτείται η τελική διαμόρφωση του Χώρου και έχει εκπονηθεί σχετική προμελέτη).\nΔΙΑΚΑΤΕΧΟΜΕΝΕΣ ΕΚΤΑΣΕΙΣ. (Ζητείται λήψη αποφάσεων και καθορισμών ενεργειών από το Δημοτικό Συμβούλιο ώστε να λυθεί επί τέλους το θέμα αυτό που κρατά σε ομηρία δεκάδες δημότες της Πέρδικας.\nΣτην ίδια επιστολή ο π. Πρόεδρος και Δημοτικός Σύμβουλος κ. Πάκος Δημήτριος, ενημερώνει τον κ. Δήμαρχο πως κάποια από τα παραπάνω θέματα ήταν αδύνατο να ολοκληρωθούν από το προηγούμενο Κοινοτικό Συμβούλιο για δύο βασικούς λόγους :\nΑ) Δεν διέθετε η Κοινότητα Τεχνική Υπηρεσία και\nΒ) Δεν είχε την απαιτούμενη πιστοποίηση για ένταξη έργων σε Ευρωπαϊκά Προγράμματα ΕΣΠΑ κ.λ.π.\nΕπίσης με νεότερη αίτηση του ο π. Πρόεδρος της Κοινότητας Πέρδικας και νυν Δημοτικός Σύμβουλος Πάκος Δημήτριος προτείνει την σύσταση – συγκρότηση δύο επιτροπών οι οποίες κατά την άποψη του θα έχουν ιδιαίτερη σημασία.\nΑ) ΕΠΙΤΡΟΠΗ ΑΔΕΛΦΟΠΟΙΗΣΕΩΝ ( Η Δημοτική Κοινότητα Πέρδικας έχει προχωρήσει σε αδελφοποιήσεις με διάφορες πόλεις έχοντας την επίσημη αναγνώριση του αρμόδιου Υπουργείου)\nΒ) ΕΠΙΤΡΟΠΗ ΤΟΥΡΙΣΤΙΚΗΣ ΠΡΟΒΟΛΗΣ (Η συγκεκριμένη επιτροπή λειτουργεί εδώ και πολλούς μήνες στην Πέρδικα και η αναγκαιότητα της δεν χρειάζεται επιχειρήματα).\nΠεριοδεία στην Πάργα και στην Πέρδικα θα πραγματοποιήσει το Σάββατο 29/01/2011 κλιμάκιο της παράταξης Αριστερή Παρέμβαση για την Ήπειρο, με επικεφαλής τον Περιφερειακό Σύμβουλο κ. Νίκο Ζήκο, με θέμα την ενημέρωση για τον αγωγό και τις εγκαταστάσεις φυσικού αερίου στην περιοχή.\nΗ περιοδεία θα ξεκινήσει στις 19:00 από την Πάργα.\nΠαρέμβαση στο νομοσχέδιο για την υγεία\nΣε συνεδρίαση της επιτροπής κοινωνικών υποθέσεων, συμμετείχε την Πέμπτη 27 Ιανουαρίου ο βουλευτής Θεσπρωτίας κ. Χρήστος Κατσούρας. Στη διάρκεια της συνεδρίασης, όπου συνεχίστηκε η επεξεργασία και εξέταση του σχεδίου νόμου του Υπουργείου Υγείας και Κοινωνικής Αλληλεγγύης με θέμα «Διαρθρωτικές αλλαγές στο σύστημα υγείας και άλλες διατάξεις», ο κ. Κατσούρας έκανε την ακόλουθη παρέμβαση:\nΠρώτον, ο ενιαίος φορέας πραγματικά είναι μια μεγάλη τομή που επιχειρείται να γίνει μετά από πολλά χρόνια, υπάρχουν βέβαια ορισμένα ζητήματα. Για παράδειγμα στο σκοπό και το ρόλο του δεν αναφέρεται εάν θα συμβάλλεται μόνο με τους καλύτερους προμηθευτές. Δεύτερον, ο οργανισμός αυτός θα πρέπει να είναι όσο το δυνατόν ανεξάρτητος από τα Υπουργεία. Τρίτον, δεν αναφέρεται ποιος είναι υπεύθυνος για τη διασφάλιση της είσπραξης των εισφορών. Διαβάζοντας δεν έχω καταλάβει ποιος είναι ο υπεύθυνος.\nΓια το rebate . Το rebate λέμε στη βιομηχανία πάει από το 3% στο 4% αλλά αντί για την λιανική τιμή πάμε στην εργοστασιακή οπότε έχουμε μια μείωση του rebate κατά 0,5%.\nΕπιπλέον για τη σχέση δημόσιας προς ιδιωτική δαπάνη. Δεν είναι 65% με 35%, είναι εύκολο να τη βρούμε ποια είναι, είναι 80% προς 20%. Επίσης το περίεργο είναι ότι λέμε στο rebate από το 3% στο 4% στην βιομηχανία και λέμε το νοσοκομειακό rebate που είναι πιο φτηνή η τιμή 5%.\nΓια το φαρμακευτικό κόστος αν δεν πάρουμε πρόσθετα μέτρα δεν πρόκειται να πιάσουμε το στόχο του 12 που αναφέρεται στο μνημόνιο και τα πρόσθετα μέτρα νομίζω έχουν ακουστεί πολλές φορές σε αυτή την αίθουσα, είναι η μείωση της τιμής των πρωτότυπων που έχει λήξη η πατέντα τους, είναι η μείωση των τιμών των γενοσήμων επιπλέον από αυτή που υπάρχει, όπως υπάρχει σε άλλες Ευρωπαϊκές χώρες και μπορεί να δένει κλιμακούμενο το rebate στη βιομηχανία. Βέβαια ακούσαμε σήμερα κάτι το οποίο ξενίζει λίγο, δεν αποδίδεται και το κράτος δεν έχει το μηχανισμό να αποδοθεί, δεν αποδόθηκε το 2009 και το 2010. Για το διάλογο που έγινε για τα φαρμακεία, ο διάλογος κακώς περιορίστηκε στον αριθμό των πόστων των φαρμακείων. Ο διάλογος έπρεπε να ξεκινήσει από την υπηρεσία που παρέχει το φαρμακείο και μετά να περάσουμε στα πόστα. Θέλει να είναι λίγο πιο ξεκάθαρο πώς\nθα κατοχυρώσουμε τη διασπορά που λέμε ότι θέλουμε. Για την ειδικότητα της παθολογικής ογκολογίας, νομίζω δεν μπορούμε να δίνουμε ειδικότητα χωρίς εξετάσεις σήμερα.\nΤο άρθρο 38 έτσι όπως είναι διατυπωμένο είναι σαν να μετακυλύουμε ένα κέρδος από τις φαρμακαποθήκες στους φαρμακοβιομήχανους. Λέει επί λέξει «για τους εμπόρους φαρμακευτικών προϊόντων χονδρικής πώλησης το ποσοστό μικρού κέρδους από την πώληση φαρμακευτικών προϊόντων το τίμημα των οποίων καλύπτουν εν λόγω ή εν μέρει οι ΦΚΑ καθορίζεται σε 5,4% και υπολογίζεται επί της καθαρής τιμής του παραγωγού-εισαγωγέα του φαρμακευτικού προϊόντος. Ως καθαρή τιμή παραγωγού-εισαγωγέα ορίζεται η χονδρική τιμή του φαρμακευτικού προϊόντος μειούμενη κατά 5,4%». Αυτό, αν ισχύσει έτσι όπως είναι, χωρίς μια διόρθωση, για το τι ίσχυε μέχρι σήμερα, σημαίνει ότι η φαρμακαποθήκη δεν επηρεάζει καθόλου την τιμή, αφού αγοράζει ακριβώς στο ποσοστό που είναι το ποσοστό κέρδους τους. Τα υπόλοιπα θα τα πούμε επί των άρθρων.\nΑίτημα για επανέκδοση του τόμου που τεκμηριώνει με ντοκουμέντα τη Γενοκτονία των 353.000 Ελλήνων του Πόντου\nΕπιστολή προς τον πρόεδρο της βουλής κ. Πετσάλνικο για την επανέκδοση του τόμου για τη Γενοκτονία των Ελλήνων του Πόντου επέδωσαν 114 βουλευτές όλων των κομμάτων. Στην επιστολή που συνυπογράφει και ο βουλευτής Θεσπρωτίας κ. Χρήστος Κατσούρας ζητείται από το «Ίδρυμα της Βουλής για τον Κοινοβουλευτισμό και τη Δημοκρατία» να προχωρήσει στην επανέκδοση του τόμου που τεκμηριώνει με ντοκουμέντα τη Γενοκτονία των 353.000 Ελλήνων του Πόντου και την αποστολή του στα κοινοβούλια όλου του κόσμου.\nΗ επιστολή των 114 βουλευτών έχει ως εξής:\nΜετά την Αναγνώριση της Γενοκτονίας των Ελλήνων του Πόντου από το Ελληνικό Κοινοβούλιο, η Βουλή των Ελλήνων ανέθεσε στον καθηγητή κ. Κωνσταντίνο Φωτιάδη τη συγγραφή ενός τόμου για την τεκμηρίωση της Γενοκτονίας των 353.000 Ελλήνων του Πόντου. Η έκδοση αυτή ολοκληρώθηκε το 2004, με την παραχώρηση των δικαιωμάτων του έργου και των μεταφράσεών του, στη Βουλή των Ελλήνων, εφ’ όρου ζωής. Παράλληλα η βουλή προχώρησε στη μετάφραση αυτού του τόμου σε έξι γλώσσες με σκοπό τη διανομή του σε κοινοβούλια, διπλωματικές υπηρεσίες, πανεπιστημιακά ιδρύματα και ερευνητικά κέντρα. Ωστόσο, επειδή τα αντίτυπα της ελληνικής έκδοσης έχουν εξαντληθεί και επειδή μέχρι σήμερα δεν έχουν εκδοθεί τα μεταφρασμένα κείμενα, παρακαλούμε για την επανέκδοση του τόμου στην ελληνική καθώς και την έκδοση των μεταφράσεων με άμεση προτεραιότητα την έκδοσή του τόμου στα Αγγλικά και στα Ρωσικά.\nΟι βουλευτές επαίτες της συμμετοχής στη διαμόρφωση πολιτικών\nΒασικά σημεία της τοποθέτησης του βουλευτή Θεσπρωτίας κ. Χρήστου Κατσούρα σε συνεδρίαση της Κοινοβουλευτικής Ομάδας του ΠΑΣΟΚ:\nΒρισκόμαστε σε μια στιγμή όπου η ευρύτερη περίοδος, πιθανά στο μέλλον, θα χαρακτηριστεί όχι ως μεταπολιτευτική αλλά ως η περίοδος της ελληνικής κρίσης. Η ελληνική συνιστώσα αυτής τη κρίσης θα χαρακτηρίζεται ως μια τραγωδία. Για την ακρίβεια μια αττική τραγωδία, αποτέλεσμα μιας αττικής διαχείρισης των προβλημάτων της χώρας.\nΟι κρίσεις όμως, όσο σοβαρές κι αν είναι, δεν είναι φαινόμενο μοναδικό στην ιστορία. Υπήρξαν στο παρελθόν και παγκόσμια και στη χώρα μας, υπάρχουν και θα υπάρξουν στο μέλλον. Κάποια στιγμή θα ξεπεραστεί και η δική μας κρίση.\nΤο ερώτημα που τίθεται είναι τι έκανε αυτήν την κρίση ιδιαίτερη.\nΚατά τη γνώμη μου ήταν η έλλειψη εργαλείων διαχείρισης και επίλυσης μεγάλων προβλημάτων, η ανεπάρκεια των θεσμών, το έλλειμμα προσανατολισμού της χώρας και η ομολογία ενοχής, συνήθως έμμεσα, πιο σπάνια και άμεσα, του ίδιου του πολιτικού συστήματος.\nΤι κάναμε μέχρι τώρα; Κάναμε μια προσπάθεια εκσυγχρονισμού και η χώρα αρχίζει και νεωτερίζεται αποκτώντας ισχύ μέσα από αναγκαίες δομικές αλλαγές και μεταρρυθμίσεις.\nΣτη χώρα παραμένει ένα θεσμικό έλλειμμα που αφορά δυο κύτταρα της δομής του πολιτεύματος. Το κόμμα και την κοινοβουλευτική ομάδα. Για το κόμμα δεν είναι η στιγμή και ο τόπος να αναφερθούμε. Για την κοινοβουλευτική ομάδα απαιτείται μία πιο άμεση και αποτελεσματική συμμετοχή του βουλευτή έτσι ώστε να υπάρχει αίσθηση της κοινής ευθύνης και όχι μόνο της κοινής μοίρας. Έχετε πει στο παρελθόν ότι θέλετε τους βουλευτές επαναστάτες. Προς το παρόν παραμένουν επαίτες μιας συμμετοχής αλλά και μιας συνευθύνης στη διαμόρφωση διαφόρων πραγμάτων. Πάρτε λοιπόν άμεσα πρωτοβουλία για αναβάθμιση του κοινοβουλευτικού – νομοθετικού ρόλου, που η συμμετοχή τους είναι μικρή, αλλά και όλου του πολιτικού συστήματος.\nΤα υπόλοιπα όποτε ξαναγίνει η κοινοβουλευτική ομάδα …\nΣΥΝΕΔΡΙΑΖΕΙ ΤΗ ΔΕΥΤΕΡΑ 31 ΙΑΝΟΥΑΡΙΟΥ ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ\n2) Συμμετοχές και εκπροσωπήσεις του Περιφερειακού Συμβουλίου, σε διάφορες Επιτροπές, Συμβούλια κ.λ.π.\n3) Προέγκριση ένταξης έργου για την εκπόνηση από το ΙΓΜΕ ερευνητικού προγράμματος ευστάθειας των οικισμών, των τοπικών Κοινοτήτων Μουζακαίων, Δαφνούλας και Μάζιας και της ευρύτερης περιοχής.\n4) Χωροθέτηση εργοστασίου απορριμμάτων\n(εισήγηση: η Αντιπεριφερειάρχης Περιφ. Ενότητας Ιωαννίνων, κα Καλογιάννη)\n5) Συζήτηση για το Προεδρικό Διάταγμα Λίμνης Ιωαννίνων\n(εισήγηση: ο Αντιπεριφερειάρχης κ. Κολόκας)\n6) Σχετικά με τη συνέχιση της λειτουργίας της Αναπτυξιακής της εταιρείας\n(εισήγηση: ο Πρόεδρος της «ΗΠΕΙΡΟΣ» Α.Ε., κ. Ντέτσικας)\n7) Σχετικά με τα διόδια Εγνατίας Οδού\n(εισήγηση: ο Περιφερειακός Σύμβουλος κ. Κώτσιος)\n8) Σχετικά με τους μετανάστες της Ηγουμενίτσας\n(εισήγηση: ο Αντιπεριφερειάρχης Περιφ. Ενότητας Θεσπρωτίας, κ. Πιτούλης)\n9) Έγκριση πρακτικής άσκησης τελειόφοιτων τριτοβάθμιας εκπαίδευσης στις\nυπηρεσίες της Περιφέρειας Ηπείρου.\n10) Συγκρότηση Επιτροπής Ανάπτυξης\n(εισήγηση: ο Περιφερειακός Σύμβουλος κ. Τσιρογιάννης)\n11) Συγκρότηση Επιτροπής Κοινωνικών Θεμάτων\n12) Διατήρηση του Σταθμού Παραλαβής και Πρόψυξης Γάλακτος της\nΓαλακτοβιομηχανίας ΔΩΔΩΝΗ στο Καστρί.\n(εισήγηση: ο Αντιπεριφερειάρχης Περιφ. Ενότητας Πρέβεζας κ. Ιωάννου)\n13) Έγκριση παγίων χορηγημάτων καθαριότητας έτους 2011.\n(εισήγηση: οι ενδιαφερόμενοι Αντιπεριφερειάρχες Π.Ε. Πρέβεζας, κ. Ιωάννου και Π.Ε. Άρτας, κ. Παππάς)\n14) Σχεδιασμός μέτρων και έργων αντιπλημμυρικής προστασίας της Ηπείρου.\n(εισήγηση: η παράταξη «ΛΑΪΚΗ ΣΥΣΠΕΙΡΩΣΗ»)\n15) Πρωτοβουλίες για να μην ξεπουληθεί η γαλακτοβιομηχανία ΔΩΔΩΝΗ.\nΒρισκόμαστε μπροστά σε έναν πολύ μεγάλο κίνδυνο να κλείσουν τα κέντρα πρόληψης με διάφορα προσχήματα, θεσμικά, νομικά και κυρίως μέσω του Καλλικράτη. Ο κίνδυνος είναι άμεσος μέχρι τις 20 Φεβρουαρίου να έχει κλείσει το κέντρο πρόληψης στο Μενίδι σε μια περιοχή που χρειάζεται απαραίτητα τη πρόληψη στα ναρκωτικά, στον αλκοολισμό και σε μια σειρά άλλα σχετικά ζητήματα.\nΔεν πρόκειται να συναινέσουμε βεβαίως σε μια τέτοια εξέλιξη. Τα κέντρα πρόληψης πρέπει να στηριχτούν με κρατική χρηματοδότηση και όχι με το 50% που παίρνουν σήμερα. Να δοθούν τα χρήματα που χρωστάει η κυβέρνηση και ιδιαίτερα το υπουργείο εσωτερικών. Να εξασφαλιστεί η μισθοδοσία των εργαζομένων και η πρόσληψή τους και τελικά τα κέντρα πρόληψης να γίνουν νομικά πρόσωπα δημοσίου δικαίου. Πρέπει να είναι ενταγμένα στη δημόσια κοινωνική πολιτική, στη δημόσια πρόληψη, ανεξαρτήτως του ρόλου των τοπικών αρχών στην εξειδίκευση και στην παραπέρα επεξεργασία της δράσης τους με βάση τις τοπικές ανάγκες. Το θέμα επείγει.\nΣυνέντευξη τύπου του Αλ. Καχριμάνη\nΤο Μάρτιο σε ισχύ ο νέος Αναπτυξιακός Νόμος\nΟ νέος Αναπτυξιακός Νόμος όπως ανακοίνωσε ο Υπουργός, είπε ο κ. Καχριμάνης, θα τεθεί σε ισχύ και θα δέχεται αιτήσεις από τις 15 Μαρτίου. Παράλληλα θα ιδρυθεί ένα νέο ταμείο, το οποίο θα χορηγεί χαμηλότοκα δάνεια σε επιχειρήσεις. Όσον αφορά τις εκκρεμότητες από τον τελευταίο νόμο, δόθηκε η υπόσχεση ότι σε όσες περιφέρειες έχουν εξαντληθεί τα κονδύλια των τομεακών Υπουργείων, να καλυφθούν από εθνικούς πόρους.\nΑκόμη ο Περιφερειάρχης, έθεσε στον Υπουργό και το ζήτημα της διάθεσης φυσικού αερίου στην Ήπειρο, όταν κατασκευαστεί ο αγωγός του. Απαντώντας σε ερώτηση δημοσιογράφου ο κ. Καχριμάνης, τόνισε,\n»ότι δεν είναι μέγιστο το θέμα της χάραξης, σφού ο αγωγός θα είναι υπόγειος. Το μέγιστο είναι που θα γίνει το εργοστάσιο της συμπίεσης κλπ και λιγότερο από πού θα περάσει».\nΤα αγροτικά προβλήματα έθεσε στον Υπ. Αγρ. Ανάπτυξης\nο Περιφερειάρχης Αλεξ. Καχριμάνης\nΌλα, σχεδόν, τα ζητήματα που αφορούν τον αγροτικό κόσμο της Ηπείρου έθεσε ο Περιφερειάρχης κ. Αλέξανδρος Καχριμάνης, σε συνάντηση που είχε την Τρίτη το βράδυ, στο Υπουργείο Αγροτικής Ανάπτυξης με τον Υπουργό κ. Κώστα Σκανδαλίδη. Συμφωνήθηκε μάλιστα, όπως τον επόμενο μήνα πραγματοποιηθεί ειδική συνεδρίαση του Περιφερειακού Συμβουλίου, κατά πάσα πιθανότητα στην Άρτα, στο οποίο θα παραστεί ο Υπουργός, για να συζητηθούν θέματα απλοποίησης διαδικασιών και στήριξης των αγροτών γενικότερα.\nΜεταξύ άλλων, όπως ανακοίνωσε ο κ. Αλεξ. Καχριμάνης, έθεσε στον Υπουργό:\n* το αίτημα παραχώρησης έκτασης στην πρώην Γαλακτοκομική Σχολή Ιωαννίνων στο ΚΕΘΕΑ,\n* το ζήτημα του υψηλού κόστους των ζωοτροφών και εν γένει της παραγωγής των αγροτικών προϊόντων,\n* τα προβλήματα των χοιροτρόφων\n* το θέμα της γαλακτοβιομηχανίας «ΔΩΔΩΝΗ»\n* και το αίτημα να μεταφερθούν και να αποδοθούν στις Περιφέρειες τα Υγειονομικά τέλη.\nΑπαντώντας σε ερώτηση για τα διόδια ο κ. Καχριμάνης, δήλωσε ότι τάσσεται υπέρ των ηλεκτρονικών διοδίων και σε κάθε περίπτωση η Ήπειρος πρέπει να αντιμετωπιστεί ως ενιαίος χώρος και οι σταθμοί να τοποθετηθούν στις εισόδους – εξόδους από αυτή και όχι ενδιάμεσα.\n«Το αεροδρόμιο Ιωαννίνων, δεν είναι το μόνο έργο που κινδυνεύει από τη μη ύπαρξη πόρων αυτή τη στιγμή, αλλά είναι και άλλα έργα. Είμαι ενήμερος για το Αεροδρόμιο, όπως και για το Πανηπειρωτικό Κλειστό Γυμναστήριο, στο οποίο φτάσαμε και εκεί σε τέτοιους είδους προβλήματα. Γιατί δυστυχώς, όπως ειπώθηκε από τον Υφυπουργό κ. Ρήγα σε απάντηση σε συνάδελφο Περιφερειάρχη, τα χρήματα που υπάρχουν από τους Εθνικούς πόρους σε αυτή την κρίσιμη φάση είναι ελάχιστα», δήλωσε ο Περιφερειάρχης απαντώντας σε σχετική ερώτηση δημοσιογράφου.\nΑναβάθμιση της γραμμής Ηγουμενίτσας – Κέρκυρας\nΤα στελέχη Δήμων – Περιφέρειας επιμορφώνονται\nΤο Εθνικό Κέντρο Δημόσιας Διοίκησης και Αυτοδιοίκησης (Ε.Κ.Δ.Δ.Α.), στο πλαίσιο της υλοποίησης του προγράμματος «Καλλικράτης», διοργανώνει τέσσερις ημερίδες επιμόρφωσης στις οποίες θα συμμετάσχουν 600 στελέχη που υπηρετούν στην Περιφέρεια και στους νέους Δήμους της Ηπείρου.\nΣτο επίκεντρο των επιμορφωτικών αυτών δράσεων θα είναι η συνολική μεταρρύθμιση του «Καλλικράτη», οι αρμοδιότητες των νέων αποκεντρωμένων δομών, καθώς και ζητήματα προσωπικού, οργάνωσης των υπηρεσιών και οικονομικής διαχείρισης.\nΟι ημερίδες θα διεξαχθούν στην Ηγουμενίτσα (1 Φεβρουαρίου), στα Ιωάννινα (2 Φεβρουαρίου), στην Πρέβεζα (3 Φεβρουαρίου) και στην Άρτα (4 Φεβρουαρίου).\nΕπιπλέον, το Ε.Κ.Δ.Δ.Α. διοργανώνει στην Περιφέρεια Ηπείρου δύο προγράμματα εκπαίδευσης 50 στελεχών των νέων Μονάδων Διαφάνειας και Ηλεκτρονικής Διακυβέρνησης της αυτοδιοίκησης. Τα σεμινάρια, διάρκειας τριών ημερών, θα διεξαχθούν στα Ιωάννινα (30 Μαρτίου – 1 Απριλίου και 6 – 8 Απριλίου).\nΑναλυτικά ο τόπος και ο χρόνος διεξαγωγής όλων των σεμιναρίων, ανά Περιφέρεια και Πόλη, στον ιστότοπο του Ε.Κ.Δ.Δ.Α. www.ekdd.gr\nΕπιστολή Καχριμάνη για την Ε-65 και την Ιονία Οδό\nΈγγραφο του Περιφερειάρχη Αλ. Καχριμάνη προς το Υπ. Υποδομών\nγια την επιτάχυνση των έργων σε Ιόνια Οδό και Ε – 65\nΟ κ. Αλεξ. Καχριμάνης εκφράζει επίσης την αντίθεσή του στο ενδεχόμενο τα δύο έργα, κατά την επικείμενη πρωτοβουλία για μείωση των διοδίων και επαναδιαπραγμάτευση των συμβάσεων παραχώρησης, να μείνουν ημιτελή, φτάνοντας το ένα μέχρι την Φιλιππιάδα και το άλλο μέχρι την Καλαμπάκα.\n« Η Διοίκηση της Περιφέρειας Ηπείρου,- καταλήγει στο έγγραφό του ο Περιφερειάρχης – είναι και θα συνεχίσει να είναι συμπαραστάτης σας, στο έργο που επιτελείται και ειδικότερα για την ολοκλήρωση των μεγάλων υποδομών. Η κατασκευή της Ιόνιας Οδού και της Ε-65 είναι αιτήματα και όνειρα πολλών δεκαετιών και δεν μπορούμε να φανταστούμε ότι, μετά από τόσες προσπάθειες σε μια περίοδο που φτάσαμε λίγο πριν το τελικό τους στάδιο, η Ήπειρος μπορεί να μείνει πάλι «φτωχός συγγενής» και οι δύο οδικοί άξονες να μείνουν ημιτελείς, η μεν Ιόνια Οδός να τερματίσει στην Φιλιππιάδα και ο Ε-65 στην Καλαμπάκα».\nTο έγγραφο αναφέρει:\nΘέλουμε να σας μεταφέρουμε τον έντονο προβληματισμό των Ηπειρωτών για την καθυστέρηση που παρατηρείται στις εργασίες κατασκευής των δύο οδικών αξόνων, της Ιόνιας Οδού και της Ε-65, στους οποίους επενδύουν τις ελπίδες τους για την οριστική άρση της γεωγραφικής απομόνωσης και την αναπτυξιακή ώθηση της Ηπείρου.\nΔυστυχώς τον τελευταίο καιρό γινόμαστε αποδέκτες αντιφατικών πληροφοριών και δεν σας κρύβουμε την ανησυχία μας για την τύχη των δύο έργων. Αντιλαμβανόμαστε τα προβλήματα που υπάρχουν, ωστόσο θεωρούμε ότι υπάρχουν οι δυνατότητες αντιμετώπισής τους, ώστε οι δύο άξονες να προχωρήσουν ταχύτατα και σύμφωνα με τον αρχικό προγραμματισμό, να τερματίσουν στην Εγνατία οδό. Σταθερή επιδίωξη και αίτημά μας είναι η Ιόνια Οδός να συνεχιστεί μέχρι τα σύνορα με την Αλβανία, ειδικά μάλιστα τώρα που στη γειτονική χώρα το οδικό της δίκτυο εκσυγχρονίζεται με ταχύτατους ρυθμούς και δημιουργεί νέα δεδομένα για το εμπόριο και τον τουρισμό της Ηπείρου.\nΟι καθυστερήσεις που υπάρχουν στην πρόοδο των εργασιών πρέπει να ξεπερασθούν το ταχύτερο δυνατό, ειδικά από τη στιγμή που οι κοινοπραξίες εισπράττουν τα διόδια από τους σταθμούς που τους έχουν παραχωρηθεί.\nΗ απροθυμία χρηματοδότησης των εργασιών που επιδεικνύουν οι τράπεζες ή ακόμη και η προσπάθεια του Υπουργείου σας να επιτύχει μείωση της τιμής των διοδίων, δεν πρέπει σε καμία περίπτωση να λειτουργήσει σε βάρος του φυσικού αντικειμένου των δύο έργων. Ως εκ τούτου θεωρούμε αναγκαίο όπως κατά την επικείμενη – όπως πληροφορούμαστε- αναδιαπραγμάτευση των συμβάσεων παραχώρησης προωθηθεί η επιμήκυνση της περιόδου εκμετάλλευσης των διοδίων από τις αναδόχους εταιρίες, με αντίστοιχη επιμήκυνση του χρόνου που προβλέπεται για την μεταβίβαση ποσοστού από τις εισπράξεις αυτών στο Ελληνικό Δημόσιο. Όσον αφορά τα προβλήματα απαλλοτριώσεων, πρέπει να αντιμετωπιστούν στη βάση των όσων κατά το πρόσφατο παρελθόν είχαν ανακοινωθεί, δηλαδή της εφαρμογής του Νόμου για τις αναγκαστικές απαλλοτριώσεις-επιτάξεις.\nΓια την Ιόνια Οδό, πρέπει να επισημάνουμε, ότι στο τμήμα Άρτα – Ιωάννινα, τα προβλήματα των απαλλοτριώσεων είναι ελάχιστα. Ακόμη πρέπει να σας γνωρίσουμε ότι ήδη έχει ολοκληρωθεί η διάνοιξη της σήραγγας Αμπελειάς, αλλά για άγνωστο σε μας λόγο έχουν διακοπεί οι περαιτέρω εργασίες, τόσο σ΄ αυτή, όσο και στα εργοτάξια που είχαν αναπτυχθεί στην περιοχή Γοργόμυλου – Τερόβου – Σκλίβανης. Παράλληλα όμως για να μεγιστοποιηθεί η χρησιμότητα του έργου, επ΄ ωφελεία και του ιδίου, είναι απαραίτητο να προχωρήσουν και οι μελέτες για τον εκσυγχρονισμό και αναβάθμιση του οδικού άξονα Φιλιππιάδα – Πρέβεζα, και όπως προαναφέραμε του άξονα προς Κακαβιά. Έως ότου επιτευχθεί αυτό, πρέπει άμεσα να γίνει διαπλάτυνση της νυν εθνικής οδού Ιωάννινα – Καλπάκι – Κακαβιά, που σήμερα είναι ανεπαρκής και στην οποία καθημερινά σχεδόν σημειώνονται τροχαία ατυχήματα και δυστυχήματα. Με την ολοκλήρωση του οδικού άξονα Τίρανα – Φίερι – Κακαβιά, αναμένεται αύξηση της κίνησης προς και από Ελλάδα, γεγονός που δημιουργεί ευνοϊκότερες συνθήκες χρηματοδότησης του έργου επέκτασης της Ιόνιας Οδού μέχρι την Κακαβιά μέσω σύμβασης παραχώρησης, προοπτική που πρέπει να διερευνηθεί άμεσα από το Υπουργείο σας.\nΌσον αφορά τον Ε-65, η απόφαση του ΣτΕ για αναστολή των εργασιών στο τμήμα Καλαμπάκα- Εγνατία Οδός, για περιβαλλοντικά ζητήματα, δεν μπορεί και δεν πρέπει να αποτελέσει αφορμή, προκειμένου να εγκαταλειφθεί το τμήμα αυτό του έργου, που είναι το πιο σημαντικό για την Ήπειρο, αλλά και τη Δυτική Μακεδονία. Για το σκοπό αυτό, θεωρούμε ότι άμεσα θα πρέπει να ξεκινήσει η προώθηση των διαδικασιών για τη δεύτερη, εναλλακτική, χάραξη που υπάρχει και την οποία δεν αφορά η προσφυγή στο ΣτΕ.\nΗ Διοίκηση της Περιφέρειας Ηπείρου, είναι και θα συνεχίσει να είναι συμπαραστάτης σας, στο έργο που επιτελείται και ειδικότερα για την ολοκλήρωση των μεγάλων υποδομών. Η κατασκευή της Ιόνιας Οδού και της Ε-65 είναι αιτήματα και όνειρα πολλών δεκαετιών και δεν μπορούμε να φανταστούμε ότι, μετά από τόσες προσπάθειες σε μια περίοδο που φτάσαμε λίγο πριν το τελικό τους στάδιο, η Ήπειρος μπορεί να μείνει πάλι «φτωχός συγγενής» και οι δύο οδικοί άξονες να μείνουν ημιτελείς, η μεν Ιόνια Οδός να τερματίσει στην Φιλιππιάδα και ο Ε-65 στην Καλαμπάκα.\nΣυνάντηση Ντ. Μπακογιάννη – Φ. Φίλιου\nΕπίσκεψη στον Δήμαρχο Ιωαννίνων κ. Φίλιππα Φίλιο πραγματοποίησε σήμερα το μεσημέρι η Πρόεδρος της Δημοκρατικής Συμμαχίας Ντόρα Μπακογιάννη, στο πλαίσιο της τριήμερης περιοδείας που πραγματοποιεί από σήμερα στην Ήπειρο.\nΗ κ. Μπακογιάννη συζήτησε με τον Δήμαρχο τόσο γενικότερα θέματα της τοπικής αυτοδιοίκησης και της εφαρμογής του Καλλικράτη, όσο και ζητήματα της περιοχής.\n«Ο Καλλικράτης είναι ένα ωραίο αλλά δύσκολο εγχείρημα. Ο ρόλος της αυτοδιοίκησης είναι πολύ σημαντικός και καθοριστικός. Εκφράζω την χαρά μου που βρίσκομαι στα Γιάννινα και μου δόθηκε η ευκαιρία να ευχηθώ στο δήμαρχο επιτυχία στα καθήκοντά του και να συζητήσουμε τόσο τα προβλήματα της περιοχής όσο και τις προοπτικές που υπάρχουν. Θέλουμε να είμαστε αποτελεσματικοί στην στήριξη του Δήμου», ανέφερε στις δηλώσεις της η κ. Μπακογιάννη.\nΟ Δήμαρχος Ιωαννίνων δώρισε στην Πρόεδρο της Δημοκρατικής Συμμαχίας το βιβλίο του Τάσου Παπασταύρου «Ηπειρώτες Εθνικοί Ευεργέτες» και την ευχαρίστησε για την συνεργασία που είχαν.«Εύχομαι στην κ. Μπακογιάννη επιτυχία στο πολιτικό της εγχείρημα. Μεταφέραμε τα προβλήματα της περιοχής και πιστεύουμε ότι από την θέση της στην ελληνική βουλή θα βοηθήσει για την προώθηση λύσεων», δήλωσε ο Δήμαρχος Φίλιππας Φίλιος.\nΣυνεδριάζει τη Δευτέρα το ΔΣ Ιωαννίνων\n1.Προγραμματικές δηλώσεις της Δημοτικής Αρχής από τον Δήμαρχο Φίλιππα Φίλιο.\n2.Ορισμός εκπροσώπων του Δημοτικού Συμβουλίου στα Αγαθοεργά Καταστήματα Μητροπόλεως Ιωαννίνων. (Σχετικό αίτημα: έγγραφο με αριθ. πρωτ. 1/3/1/2011 των Αγαθοεργών Καταστημάτων).\n3.Ορισμός μελών (τακτικών και αναπληρωματικών) του Διοικητικού Συμβουλίου της Δ.Ε.Υ.Α.Ι.\n4.Τροποποίηση συστατικής πράξης της Δ.Ε.Υ.Α.Ι. (Π.Δ. 1180/29.12.1980, παράγρ. 9).\n5.Ορισμός μελών (τακτικών και αναπληρωματικών) του Διοικητικού Συμβουλίου της Δημοτικής Κοινωφελούς Επιχείρησης, «Περιφερειακό Θέατρο Ιωαννίνων», (ΔΗ.ΠΕ.Θ.Ι).\n6.Ορισμός μελών (τακτικών και αναπληρωματικών) του Διοικητικού Συμβουλίου της Δημοτικής Επιχείρησης Πληροφόρησης –Ενημέρωσης Ιωαννίνων (Δημοτικό Ραδιόφωνο).\n7.Ορισμός μελών (τακτικών και αναπληρωματικών) του Διοικητικού Συμβουλίου τoυ Δημοτικού Νομικού Προσώπου Δημοσίου Δικαίου: «Ζωγράφειος Οίκος Ευγηρίας».\n8.Ορισμός μελών (τακτικών και αναπληρωματικών) του Διοικητικού Συμβουλίου της «Δημοτικής Κοινωφελούς Επιχείρησης Παιδείας και Πολιτισμού Δήμου Ιωαννιτών» (Πνευματικό Κέντρο).\n9.Ορισμός μελών (τακτικών και αναπληρωματικών) του Διοικητικού Συμβουλίου της «Δημοτικής Κοινωφελούς Επιχείρησης Κοινωνικής Μέριμνας και Περιβάλλοντος Ιωαννίνων».\n10.Ορισμός μελών (τακτικών και αναπληρωματικών) του Διοικητικού Συμβουλίου της «Δημοτικής Κοινωφελούς Επιχείρησης Αθλητισμού και Νεολαίας Ιωαννίνων».\n11.Ορισμός μελών (τακτικών και αναπληρωματικών) του Διοικητικού Συμβουλίου του Ν.Π.Δ.Δ. «ΚΑΠΗ πόλεως Ιωαννίνων».\n12.Ορισμός μελών (τακτικών και αναπληρωματικών) του Διοικητικού Συμβουλίου του Ν.Π.Δ.Δ. «Παιδικοί και Βρεφονηπιακοί Σταθμοί Δήμου Ιωαννιτών».\n13.Ορισμός μελών (τακτικών και αναπληρωματικών) του Διοικητικού Συμβουλίου της «Κοινωφελούς Επιχείρησης Δήμου Ανατολής».\n14.Λήψη απόφασης για συνέχιση λειτουργίας του Ν.Π.Δ.Δ. με την επωνυμία «Σπήλαιο Περάματος Ιωαννίνων» με τη σημερινή του μορφή, ως ειδικού σκοπού, σύμφωνα με τις διατάξεις της παραγράφου 3 του άρθρου 103 του Ν. 3852/2010.\n15.Σύσταση και ανασυγκρότηση Σχολικών Επιτροπών Δημοτικής Ενότητας Ιωαννίνων.\n16.Προσδιορισμός αριθμού εργαζομένων που είναι ανάγκη να εργαστούν κατά τις Κυριακές και αργίες (εξαιρετέες) καθώς και νυκτερινές ώρες.\n17.Έγκριση τρίμηνης παράτασης (έως 31.3.2011) της σύμβασης προμήθειας καυσίμων κίνησης για τα οχήματα του Δήμου.\n18.Έγκριση τρίμηνης παράτασης (έως 31.3.2011) της σύμβασης προμήθειας καυσίμων θέρμανσης για τις υπηρεσίες του Δήμου.\n19.Λήψη απόφασης για μετάταξη προσωπικού από την πρώην Νομαρχιακή Αυτοδιοίκηση Ιωαννίνων, για την άσκηση των πρόσθετων αρμοδιοτήτων που μεταβιβάστηκαν στους Δήμους με το άρθρο 94 του ν. 3852/2010.\n20.Ορισμός επιτροπών για διενέργεια δημοπρασιών.\n21.Ορισμός επιτροπής διενέργειας διαγωνισμών ανάδειξης μειοδοτών για παροχή υπηρεσιών και εργασιών.\n22.Ορισμός επιτροπής παρακολούθησης και παραλαβής έργου : «Ενοποίηση – προσαρμογή υφισταμένων πληροφοριακών συστημάτων στο πλαίσιο προετοιμασίας και εφαρμογής του προγράμματος Καλλικράτης».\n23.Ορισμός ομάδας εργασίας ΤΠΕ του έργου: «Ενοποίηση – προσαρμογή υφισταμένων πληροφοριακών συστημάτων στο πλαίσιο προετοιμασίας και εφαρμογής του προγράμματος Καλλικράτης».\n24.Λήψη απόφασης για ενοποίηση της Ταμειακής Διαχείρισης και της Ταμειακής Εξυπηρέτησης των ενταχθέντων Δήμων, με την Ταμειακή Διαχείριση του Δήμου Ιωαννιτών και για άνοιγμα νέου τραπεζικού λογαριασμού Ταμειακής Διαχείρισης (έγγραφο 70142/8-12-2010 ΥΠΕΣ – Τμήμα Οικονομικής Δ/νσης ΟΤΑ).\n25.Έγκριση απόδοσης λογαριασμών υπαλλήλων του Δήμου.\n26.Έγκριση καταβολής αποζημίωσης, λόγω συνταξιοδότησης, στον Ν. Μπούση, εργάτη καθαριότητας του Δήμου.\n27.Έγκριση μίσθωσης κτιρίου επιφάνειας κατ΄ελάχιστο 1.300 τ.μ. για μεταστέγαση υπηρεσιών του Δήμου.\n28.Ακύρωση μη πληρωθέντων χρηματικών ενταλμάτων του Δήμου χρήσης 2010.\n29.Έγκριση συνδρομών του Δήμου σε εφημερίδες, περιοδικά, κ.λ.π. για το οικονομικό έτος 2011.\n30.Ορισμός εκπροσώπων του Δήμου στη Γενική Συνέλευση της Δ.Ε.Λ.Ι.\n31.Εκλογή εκπροσώπων του Δήμου στο Σ.Υ.Δ.Κ.Λ.Ι.\n32.Έγκριση αλλαγής ωραρίου του Δημοτικού Μουσείου και της Δημοτικής Πινακοθήκης.\n33.Ορισμός Ορκωτών Ελεγκτών –Λογιστών για τον τακτικό διαχειριστικό έλεγχο ,χρήσης 2010, της «Δημοτικής Κοινωφελούς Επιχείρησης Παιδείας και Πολιτισμού Δήμου Ιωαννιτών» (Πνευματικό Κέντρο).\n34.Ορισμός Ελεγκτών – Λογιστών για τον τακτικό διαχειριστικό έλεγχο , χρήσης 2010, της «Δημοτικής Κοινωφελούς Επιχείρησης Αθλητισμού και Νεολαίας Ιωαννίνων».\n35.Ορισμός Ορκωτών Ελεγκτών – Λογιστών για τον τακτικό διαχειριστικό έλεγχο, χρήσης 2010, της «Δημοτικής Κοινωφελούς Επιχείρησης Κοινωνικής Μέριμνας και Περιβάλλοντος Ιωαννίνων».\n36.Ανάκληση της αρίθμ. 495/23-12-2009 Α.Δ.Σ. (Μεταφορά διαχείρισης των χώρων στάθμευσης, πίσω από το ρολόι της Κεντρικής Πλατείας – Παλαιοί Στρατώνες).\nΣυνάντηση Ντ. Μπακογιάννη – Δ. Μπάστα\nΑύριο για την Ήπειρο\nΝομαρχιακή συνέλευση Άρτας του ΑΥ.ΡΙ.Ο.\nΠραγματοποιήθηκε χθες το απόγευμα η Νομαρχιακή Συνέλευση Άρτας της Περιφερειακής Παράταξης «ΑΥ.ΡΙ.Ο. για την Ήπειρο». Στη Συνέλευση εκλέχθηκαν τρία μέλη, που θα συμμετέχουν στην Πανηπειρωτική Γραμματεία της παράταξης και είναι ο Δημήτρης Καραγεώργος, ο Γιώργος Χασκής και ο Παναγιώτης Ψυχογιός. Οι ίδιοι μαζί με τους Αντώνη Καλαφάτη και Βασίλη Μουλιανίτη θα αποτελούν τη Νομαρχιακή Γραμματεία Άρτας του ΑΥ.ΡΙ.Ο.\nΗ Συνέλευση συζήτησε οργανωτικά θέματα και τους τρόπους υποστήριξης της παρουσίας του εκλεγμένου Περιφερειακού Συμβούλου της παράταξης Γιάννη Παπαδημητρίου, ο οποίος πήρε μέρος στη Συνέλευση. Υιοθέτησε επίσης μια σειρά από προτάσεις για την αναβάθμιση της λειτουργίας του Περιφερειακού Συμβουλίου Ηπείρου, τη διευκόλυνση του κοινωνικού ελέγχου και την αντιμετώπιση του δημοκρατικού ελλείμματος και του συγκεντρωτισμού του Καλλικράτη.\nΕιδικότερα η Συνέλευση προτείνει τη συγκρότηση άτυπου συλλογικού οργάνου κατά νομό, με τη συμμετοχή των αιρετών συμβούλων του Νομού και εκπροσώπων των περιφερειακών παρατάξεων, που θα συζητά τα θέματα τοπικής αρμοδιότητας. Η καθιέρωσή του θα καλύψει το κενό των συλλογικών οργάνων σε επίπεδο νομού.\nΣύμφωνα με τη Συνέλευση, η καθιέρωση συμβουλευτικών θεματικών επιτροπών δίπλα στο Περιφερειακό Συμβούλιο πρέπει να γίνει κανόνας για ένα ευρύ αριθμό θεμάτων, όπως η Εκπαίδευση, η Υγεία, το Περιβάλλον, τα προβλήματα των Μεταναστών, με τη συμμετοχή εκπροσώπων τους, και για πολλά άλλα. Η συμμετοχή των παρατάξεων δεν είναι απαραίτητο να γίνει με περιφερειακούς συμβούλους αλλά και με απλά μέλη τους.\nΑκόμη η Συνέλευση της Άρτας συζήτησε και υιοθέτησε μια σειρά από προτάσεις για το δικαίωμα της μειοψηφίας να προτάσσει τη συζήτηση επίκαιρων θεμάτων, την καθιέρωση συνεδριάσεων περιφερειακού ελέγχου, στα πρότυπα του κοινοβουλευτικού, το δικαίωμα λόγου στις παρατάξεις, που δεν εκπροσωπούνται στο Περιφερειακό Συμβούλιο και άλλες. Οι προτάσεις αυτές θα αναπτυχθούν από τον Γιάννη Παπαδημητρίου κατά τη συζήτηση του Κανονισμού Λειτουργίας του Περιφερειακού Συμβουλίου.\n2η συνεδρίαση Περιφερειαρχών\nΑλλαγές στο Ν/Σ για τις περιοχές\n“Natura 2000” ζητούν οι Περιφερειάρχες\n«Το Υπουργείο Περιβάλλοντος, Ενέργειας και Κλιματικής Αλλαγής, προχώρησε στη σύνταξη του νομοσχεδίου αυτού, χωρίς να ζητήσει καν τη γνώμη μας και χωρίς κοινωνικό διάλογο. Όλοι μας συμφωνούμε για την ανάγκη προστασίας του περιβάλλοντος, αλλά οι διατάξεις του νομοσχεδίου αντιμετωπίζουν ισοπεδωτικά όλες τις περιοχές Natura, με αποτέλεσμα, περιοχές – όπως το Λεκανοπέδιο Ιωαννίνων που έχει ενταχθεί στο σύνολό του στο δίκτυο- να βρίσκονται αντιμέτωπες με ριζικές αλλαγές που αφορούν τους όρους οικοδόμησης. Παρά την υπαναχώρηση της Υπουργού, ως προς το όριο των 10 στρεμμάτων για την αρτιότητα, οι προβληματισμοί παραμένουν και η οργάνωση του εξωαστικού χώρου, πρέπει να γίνει, λαμβάνοντας υπόψη την κοινωνική συνοχή και την αντιμετώπιση των τοπικών εξειδικευμένων προβλημάτων.\nΓενική είναι η εκτίμησή ότι οι «οριζόντιες ρυθμίσεις» χωρίς μελέτες σε βάθος, χωρίς εξέταση των επιμέρους παραμέτρων και δεδομένων κατά περιοχή, με παντελή αγνόηση τω υφιστάμενων δραστηριοτήτων, με αγνόηση των ίδιων των ζωτικών κυττάρων των παραπάνω περιοχών, των κατοίκων κλπ, που αποτελούν μοχλούς ανάπτυξης, προκαλούν τελικά περισσότερα προβλήματα, από όσα επιδιώκουν να λύσουν. Για τα ζητήματα που ανακύπτουν από το υπό συζήτηση νομοσχέδιο, συμφωνήθηκε ομόφωνα από τους Περιφερειάρχες, να ζητηθεί άμεσα συνάντηση με την Υπουργό για να τις θέσουμε υπόψη τις προτάσεις μας».\n← Ήπειρος Τόπος να ζεις\nΟ Δήμαρχος Ηγουμενίτσας συγχαίρει την Α.Δ. Θεσπρωτίας →


NEWS@MME - ΤΟ ΝΕΟ ΔΗΜΟΣΙΟΓΡΑΦΙΚΟ ΙΣΤΟΛΟΓΙΟ: ΜΕΧΡΙ ΤΕΛΗ ΦΕΒΡΟΥΑΡΙΟΥ ΕΝΔΕΧΕΤΑΙ ΝΑ ΔΙΑΡΚΕΣΕΙ ΤΟ ΚΥΜΑ ΨΥΧΟΥΣ ΣΤΗΝ ΕΥΡΩΠΗ\nΜΕΧΡΙ ΤΕΛΗ ΦΕΒΡΟΥΑΡΙΟΥ ΕΝΔΕΧΕΤΑΙ ΝΑ ΔΙΑΡΚΕΣΕΙ ΤΟ ΚΥΜΑ ΨΥΧΟΥΣ ΣΤΗΝ ΕΥΡΩΠΗ\nΜέχρι τα τέλη Φεβρουαρίου ενδέχεται να διαρκέσει το χειρότερο κύμα ψύχους που πλήττει την Ευρώπη εδώ και δεκαετίες, δήλωσαν κορυφαίοι μετεωρολόγοι, προκαλώντας ανησυχίες ότι η κακοκαιρία θα οδηγήσει σε νέους θανάτους και θα προκαλέσει αύξηση στην τιμή του φυσικού αερίου...\n«Είμαστε πιο αισιόδοξοι ότι θα υπάρξει αλλαγή (του καιρού) μέχρι τα μέσα Φεβρουαρίου, αλλά όχι σε πιο ήπιο καιρό» δήλωσε ο Λέον Μπράουν, μετεωρολόγος στο Weather Channel στη Βρετανία. «Ο Φεβρουάριος θα παραμείνει πιθανότατα ένας κρύος μήνας μέχρι το τέλος του».\nΜε την άποψη αυτή συμφωνούν και στελέχη του Παγκόσμιου Μετεωρολογικού Οργανισμού (WMO), οι οποίοι δεν απέκλεισαν το ενδεχόμενο οι χαμηλές θερμοκρασίες να διαρκέσουν για το υπόλοιπο του Φεβρουαρίου.Περισσότεροι από 480 είναι οι νεκροί από το πολικό ψύχος που επικρατεί στην Ευρώπη. Σε ορισμένες χώρες της ανατολικής Ευρώπης οι θερμοκρασίες «έκαναν βουτιά» στους -40 βαθμούς Κελσίου.\nΗ Βουλγαρία είχε κηρύξει την Τετάρτη ημέρα πένθους για οκτώ άτομα που πέθαναν όταν το λιωμένο χιόνι οδήγησε σε καταστροφή ενός φράγματος, με αποτέλεσμα να πλημμυρίσει ένα ολόκληρο χωριό.\nΣτην πόλη Πάντσεβο βρέθηκε νεκρή μία ηλικιωμένη γυναίκα και ο θάνατός της, σύμφωνα με τους γιατρούς, οφείλεται σε υποθερμία.\nΣτη συνοικία Μπάνιτσα του Βελιγραδίου, μία γυναίκα έχασε τη ζωή της όταν αποκολλήθηκε από τη στέγη του σπιτιού της και έπεσε πάνω της σωρός από χιόνι και πάγο.\nΣύμφωνα με τον Π.Μάριτς, σωστικά συνεργεία κατάφεραν να διασώσουν 190 ανθρώπους που κινδύνευσαν αποκλεισμένοι στα χιόνια, μεταξύ άλλων και ένα βρέφος 20 ημερών.\nΣυνολικά 38 δήμοι της χώρας βρίσκονται σε κατάσταση έκτακτης ανάγκης και συνεχίζονται οι επιχειρήσεις για την παροχή βοήθειας στους πληγέντες με τη συμμετοχή 1.400 στρατιωτών.\nΗ θερμοκρασία σε πολλές περιοχές έχει σημειώνει κατακόρυφη πτώση. Στις πόλεις Νόβι Σαντ και Νέγκοτιν το θερμόμετρο έδειξε στις 06:00 το πρωί -27 βαθμούς Κελσίου, στην Κίκιντα και στο Κρούσεβατς -24 βαθμούς Κελσίου και στο Βελιγράδι -15 βαθμούς Κελσίου.\nΣτην ακύρωση 57 εσωτερικών και διεθνών πτήσεων από το αεροδρόμιο της Κωνσταντινούπολης προχώρησαν οι τουρκικές αερογραμμές, εξαιτίας των δυσμενών καιρικών συνθηκών.\nΜεταξύ των πτήσεων που ακύρωσε η THY είναι προορισμοί όπως η Βιέννη, το Τελ Αβίβ, η Ζυρίχη, η Γενεύη, το Άμστερνταμ, η Βενετία, το Ντίσελντορφ, η Αθήνα, η Ρώμη, το Βουκουρέστι, το Όσλο, η Βαρκελώνη, η Λιόν και η Βηρυτός.\nΟι τουρκικές αερογραμμές ακύρωσαν επίσης πτήσεις σε εσωτερικούς προορισμούς όπως η Σαμψούντα, η Σμύρνη, η Αττάλεια, η Άγκυρα κ.λπ.\nΡαδιοφωνικός σταθμός στην Κροατία ανέφερε ότι οι ισχυροί άνεμοι μετέφεραν ψάρια από την Αδριατική θάλασσα στο νησί Παγκ. «Αντί να πηγαίνουν για ψάρεμα ή στην αγορά, οι άνθρωποι παίρνουν τις τσάντες τους και μαζεύουν ψάρια στην ακτή» ανέφερε ο σταθμός Zadar.\nΣτην Ουκρανία, τις τελευταίες δύο εβδομάδες περισσότεροι από 136 άνθρωποι έχουν χάσει τη ζωή τους, οι περισσότεροι σε περιστατικά που συνδέονται με την κακοκαιρία.\nΗ μετεωρολογική υπηρεσία προειδοποίησε ότι η θερμοκρασία μπορεί να πέσει μέχρι και τους -30 βαθμούς Κελσίου μέχρι το τέλος της εβδομάδας.\nΣτην Πολωνία, οι νεκροί από το κρύο έχουν ξεπεράσει τους 70. Σ' αυτούς όμως θα πρέπει να προστεθούν άλλοι 50 άνθρωποι οι οποίοι πέθαναν σε πυρκαγιές ή από ασφυξία λόγω ελαττωματικών θερμαντικών σωμάτων.\nΗ κακοκαιρία έχει στοιχίσει τη ζωή σε δεκάδες ανθρώπους σε Λιθουανία, Τσεχία, Λετονία, Σλοβακία και Εσθονία.\nΔριμύ ψύχος και στη Ρωσία: στη Μόσχα το θερμόμετρο έδειχνε την Τετάρτη -22 βαθμούς ενώ στη Γιακουτία της Σιβηρίας ο υδράργυρος έπεσε στους -34 βαθμούς.\nΗ Ρωσία μετρά φέτος τουλάχιστον 110 νεκρούς από το κρύο, εκ των οποίων οι 46 από τις αρχές του Φεβρουαρίου, σύμφωνα με στοιχεία του υπουργείου Υγείας. Στα στοιχεία αυτά πάντως δεν περιλαμβάνονται παιδιά κάτω των 18 ετών.\nΑπό τις αρχές Φεβρουαρίου η Ιταλία μετρά 40 νεκρούς, ενώ τη νύχτα της Παρασκευής προς το Σάββατο, πιθανότατα, πρόκειται να ξαναχιονίσει και στην ιταλική πρωτεύουσα. Πηγή: in.gr


32χρονος θα αλλάξει επιτέλους χρονιά στο κρεβάτι του χωρίς τύψεις • Το Κουλούρι\nΝέαΚοινωνία 30 Οκτωβρίου 2020\nΓια τρίτη συνεχόμενη χρονιά ετοιμάζεται να περάσει το βράδυ της πρωτοχρονιάς στο κρεβάτι του, ο Αγησίλαος Δ. από την Καλλιθέα. Ο 32χρονος, αποκρούει με απόλυτη επιτυχία τις προτάσεις φίλων και γνωστών, καταφέρνοντας να κοιμάται λίγα μόλις λεπτά μετά την αλλαγή της χρονιάς.\nΦέτος ωστόσο, ο νεαρός αισθάνεται απόλυτα ήσυχος και ευτυχής, αφού για πρώτη φορά, όπως όλα δείχνουν, το να βρίσκεται στο κρεβάτι δεν θα αποτελεί δική του επιλογή, αλλά κρατική εντολή. «Κοροναϊέ, σε ευχαριστώ πολύ. Κάθε χρόνο είχα τους φίλους μου να με παρακαλάνε να πάω μαζί τους σε βαρετά πάρτι με άπειρο κόσμο και χαλασμένα ποτά για καταναγκαστική διασκέδαση. Έλεγα μεν όχι, αλλά μερικές τύψεις και λίγο Fomo ομολογώ ότι το ένιωθα. Φέτος, όχι απλά θα μείνω σπίτι, αλλά το ίδιο θα κάνουν όλοι, χωρίς να υπάρχει άλλη επιλογή. Όνειρο», σχολιάζει ο Αγησίλαος, ενώ δοκιμάζει τις πιτζάμες του για τη μεγάλη βραδιά.\n«Μπορεί να έχουμε ακόμα καιρό, αλλά ο προγραμματισμός έχει αρχίσει. Οι επιλογές για σειρές είναι πολλές και οι τρόποι να σε πάρει ο ύπνος άπειροι. Θέλει πλάνο και οργάνωση», καταλήγει πριν χασμουρηθεί καθώς κλείνει το τηλέφωνο.


Ένας «ηττημένος» θριαμβευτής! | SDNA\n21 Μαΐου 2015, 20:17\nΑντιθέτως δηλώνει πως η UEFA και η FIFA είναι πρόθυμες να συνεργαστούν στο άμεσο μέλλον για νέες αναθεωρήσεις στην ελληνική αθλητική νομοθεσία.\nΜέρες, εβδομάδες, μήνες τώρα ο Κοντονής δέχθηκε έναν ανηλεή πόλεμο. Η κινδυνολογία για ένα επαπειλούμενο Grexit ξεπέρασε ακόμη κι εκείνη για τα τανκς αν δεν ηγείτο της μεταπολίτευσης ο Κωνσταντίνος Καραμανλής. Και τι δεν γράφτηκε! Μέχρι «Στάλιν» τον αποκάλεσαν μήπως και… ακούσει τις συμβουλές των έμπειρων και αδέκαστων προκειμένου να μην διασυρθεί εκείνος, η χώρα και μαζί το ελληνικό ποδόσφαιρο που θα «ναυαγήσει». Εξαιτίας του. Πάντα εξαιτίας του τρελού Υφυπουργού, που βρίσκεται εκτός τόπου και χρόνου.\n«Οι ίδιοι που λένε να αλλάξουμε το εκλογικό σύστημα και να κινηθούμε στην κατεύθυνση του εκδημοκρατισμού της ΕΠΟ, μας ζητούν να μην πειράξουμε το αυτοδιοίκητο! Είναι να τρελαίνεσαι!» είχε φωνάξει από το βήμα της Βουλής, την ημέρας της ψηφοφορίας, ο Σταύρος Κοντονής, που κατόρθωσε να συναντηθεί τρεις φορές με αξιωματούχους των διεθνών ομοσπονδιών, χωρίς την παραμικρή παρουσία της ΕΠΟ, γεγονός που δεν αξιολογήθηκε αλλά αντιθέτως έγινε λόγος για να λοιδορηθεί. «Δεν τον δέχτηκαν στα γραφεία τους… Έναν δικηγόρο του έστειλαν και τον συνάντησε σε ένα καφέ… Όπως πήγε, γύρισε…» κι άλλα τέτοια γράφτηκαν σε εφημερίδες και sites, παρουσιάζοντας τον Υφυπουργό Αθλητισμού, ακόμη κι όταν ψηφίστηκε το νομοσχέδιο από σχεδόν όλα τα κόμματα της Βουλής, ως ηττημένο. Και μάλιστα βαριά! Έτσι ήθελε το σύστημα, που είναι καλά γαντζωμένο, άριστα δικτυωμένο αλλά πλέον καταρρέει και προσπαθεί με κάθε τρόπο να περισώσει ότι μπορεί.\nΕδώ όμως πρόκειται για θρίαμβο. Αυτό που κατάφερε ο Κοντονής δεν έχει συμβεί ξανά. Επιχείρησαν στο παρελθόν τέσσερις Υφυπουργοί Αθλητισμού να κάνουν κάτι ανάλογο (Λιάνης, Φλωρίδης, Ορφανός (δις) και Γερουλάνος) αλλά ένιωσαν για τα καλά τη… μπότα της FIFA, την οποία ως μπαμπούλα επικαλείτο κάθε φορά η ΕΠΟ. Τίποτα από όλα αυτά δεν θα δείτε. Θα περάσει στα ψιλά, όπως για παράδειγμα η κατάθεση του Αλέξανδρου Καλογέρη της Βέροιας, που επιβεβαίωσε με τον πιο εκκωφαντικό τρόπο τις μαρτυρίες των Γεωργέα, Καλαϊτζίδη. Οι καταθέσεις που διέψευδαν ήταν πρώτο θέμα, ο Καλογέρης πνίγηκε στον χείμαρρο της ροής ειδήσεων.\nΟ ηττημένος Κοντονής είναι κατ’ ουσίαν θριαμβευτής λοιπόν. Με το συγκεκριμένο νομοθέτημα μπαίνει το νερό στο αυλάκι για το επόμενο νομοσχέδιο, για το οποίο θα γίνουν νέες, ακόμη πιο σκληρές, διαπραγματεύσεις με τις διεθνείς Ομοσπονδίες και την πάντα αρνητική ΕΠΟ, που έχει θωρακιστεί πίσω από το αυτοδιοίκητο - που έχει μετατραπεί σε ανέλεγκτη αυτονομία.\nΆλλωστε με τον νέο νόμο, το αυτοδιοίκητο της ΕΠΟ μοιάζει να κλονίζεται και η πολιτεία θα μπορεί να ελέγξει τη νόμιμη λειτουργία της Ομοσπονδίας, να πιέσει ώστε να γίνει το επαγγελματικό ποδόσφαιρο πιο αξιόπιστο και να επικρατεί αίσθημα ισονομίας. Στα ψιλά κι όλα αυτά…\nΠώς οδηγούμαστε σε αυτή την κατεύθυνση; Επιγραμματικά να σημειώσω τα κέρδη της πολιτείας από τον νόμο που ψηφίστηκε και ενέκρινε η FIFA.\n1) Τακτικοί δικαστές, εν ενεργεία, που θα έχουν τριετή θητεία! Μέχρι σήμερα όλα τα πειθαρχικά όργανα (ποδοσφαιρικοί εισαγγελείς, πρωτοβάθμια της Σούπερ Λίγκας, της Football League και της ΕΠΟ όπως και τα δευτεροβάθμια αυτών) στελεχώνονταν από συνταξιούχους δικαστές και δικηγόρους. Τρανό παράδειγμα η καρατόμηση τον Ιανουάριο του 2012 των πρώτων ποδοσφαιρικών εισαγγελέων Ανδρέα Φάκου, Μανώλη Αντωνακάκη που ήταν συνταξιούχοι εισαγγελείς με τους δικαστές Κωνσταντίνο Πετρόπουλο, Παναγιώτη Καρρά που δεν έχουν εμπειρία στο ποινικό. Συνολικά περίπου 25 εν ενεργεία τακτικοί δικαστές θα αναλάβουν την απόδοση αθλητικής δικαιοσύνης. Σκεφτείτε μόνο τι είπε σήμερα ο Καλογέρης στον ειδικό ανακριτή διαφθοράς για την ομάδα που βιάστηκε να αθωώσει η πειθαρχική της Super League!\n3) Εφαρμογή της ηλεκτρονικής εποπτείας με επιβάρυνση των ΠΑΕ! Καμία ομάδα δεν θα αγωνίζεται σε γήπεδο όπου δεν θα υπάρχουν κάμερες, οι οποίες θα είναι συνδεδεμένες με την Ασφάλεια. Μέτρο που θα βοηθήσει στην πάταξη της βίας.\n4) Εφαρμογή του ηλεκτρονικού εισιτηρίου, επίσης με επιβάρυνση των ΠΑΕ. Ισχύει ό,τι στο προηγούμενο, με σύνδεση των μηχανημάτων με το υπουργείο Οικονομικών. Σημαντικό μέτρο για τον περιορισμό της φοροδιαφυγής!\n5) Διακοπή των πρωταθλημάτων. Είναι γνωστό πως μέχρι τώρα ο Υφυπουργός είχε δικαίωμα να αναβάλει μόνο μία αγωνιστική. Τώρα μπορεί να διακόπτει οριστικά ολόκληρα πρωταθλήματα.\n7) Ο έλεγχος του πόθεν έσχες των διαιτητών, βοηθών διαιτητών και των παρατηρητών διαιτησίας. Θα καταθέτουν όλοι τους πόθεν έσχες στην Επιτροπή Επαγγελματικού Αθλητισμού, η οποία αναβαθμίζεται και η οποία παρεμπιπτόντως αναλαμβάνει μέχρι την ερχόμενη Τρίτη!\n9) Η ΕΠΟ είναι πλέον υποχρεωμένη να στέλνει τους φακέλους για ύποπτα ματς και στον Υφυπουργό Αθλητισμού, όπως επίσης στην ΕΕΑ και τη Βουλή των Ελλήνων!\n10) Οι παρατηρητές της ΔΕΑΒ, στους οποίους έριχναν πόρτα οι ΠΑΕ και η ΕΠΟ, θα μπορούν να μπαίνουν στα αποδυτήρια των ομάδων και των διαιτητών ώστε να ελέγχουν ποιοι μπαίνουν για να ευχηθούν καλή επιτυχία και ποιοι για να τρομοκρατήσουν.\n11) Καταργήθηκε το αμαρτωλό άρθρο του «νόμου Ορφανού», που εξαιρούσε την ΕΠΟ και αντικαταστάθηκε από το άρθρο 15 του «νόμου Κοντονή» με την επισήμανση ότι η ελληνική ομοσπονδία οφείλει να εναρμονίζεται με το Σύνταγμα της χώρας και ότι πρέπει να πράξει το ίδιο με το καταστατικό της σε σχέση με τα καταστατικά της FIFA και της UEFA (όπως πχ. ο κώδικας ηθικής, που για την ΕΠΟ είναι πιο ακατανόητος κι από τον κώδικα Ντα Βίντσι).\nΎστερα από όλα αυτά γίνεται κατανοητό ότι ο ηττημένος Κοντονής είναι ουσιαστικά ένας θριαμβευτής, που πλέον ετοιμάζεται για το επόμενο νομοσχέδιο, στο οποίο θα πιάσει τα «καυτά» θέματα του εκλογικού συστήματος, της διαιτησίας και τους στοιχηματισμού. Αλλά η UEFA μόλις του έκανε γνωστό πως «είναι έτοιμη με σεβασμό να βοηθήσει σε οποιαδήποτε περαιτέρω αναθεώρηση της ελληνικής αθλητικής νομοθεσίας. Όμως, θα θέλαμε μετ΄ επιτάσεως να προτείνουμε ένας εκπρόσωπος της FIFA και ένας της ΕΠΟ επίσης να προσκληθούν να παρακολουθήσουν κάθε σχετική συνάντηση. Υποθέτοντας ότι αυτό είναι αποδεκτό από εσάς θα είμαστε ευτυχείς να καθορίσουμε ένα μέλος του νομικού μας τμήματος για να εργαστεί μαζί σας πάνω το θέμα» (δεν είναι κάτι νέο αυτό. Είναι η πρόταση του Μισέλ Πλατινί για τετραμερή «ομάδα εργασίας» που υιοθετήθηκε αμέσως από τον Κοντονή, αλλά και αυτό είχε παρουσιαστεί ως τέχνασμα του Υφυπουργού για να προλειάνει το έδαφος για την… κωλοτούμπα του.)


Νέο άλμπουμ από τους Heathen - Rockpages\nΝέο άλμπουμ από τους Heathen\nΟι Heathen θα κυκλοφορήσουν το τέταρτο άλμπουμ τους, με τίτλο “Empire Of The Blind”, στις 18 Σεπτεμβρίου από τη Nuclear Blast, ενώ παρακάτω μπορείτε να παρακολουθήσετε ένα lyric video για το πρώτο single, “The Blight”.\nΗ ηχογράφηση, παραγωγή, μίξη και mastering ¨έγινε από τον Cristopher “Zeuss” Harris στα Planet Z Studios, στο άλμπουμ συμμετέχει Gary Holt (Exodus, Slayer), Rick Hunolt (ex- Exodus) and Doug Piercy (ex-Heathen).\n«Μπορεί να πέρασαν άλλα 10 χρόνια, αλλά επιστρέψαμε με ένα νέο άλμπουμ. Το καλό κρασί παίρνει τον χρόνο του! Όλοι στη μπάντα δούλεψαν πολύ σκληρά για αυτό το δίσκο. Ο Zeuss έκανε πολύ καλή δουλειά και κατάφερε να περάσει το όραμα που είχαμε για τον ήχο αυτού του άλμπουμ. ο Travis Smith (που σχεδίασε το εξώφυλλο) κατόρθωσε να αποτυπώσει την απειλιτική ατμόσφαιρα που φανταστήκαμε για το artwork. Του πήρε σχεδόν ένα χρόνο να το ολοκληρώσει, αλλά τελικά ήμασταν πολύ ικανοποιημένοι από το αποτέλεσμα. Το πρώτο single, “The Blight”, είναι μόνο η αρχή… η αυτοκρατορία ανατέλλει…», σχολιάζει το συγκρότημα.\nΠροηγούμενο άρθροΤο σύμβολο παραμένει…\nΕπόμενο άρθροLamb Of God – Lamb Of God\nChania Rock Festival στις 31 Ιουλίου με Nightstalker, Naxatras, Θρακ Πανκc\nΔωρεάν live άλμπουμ από τους Atlantean Kodex\nΟι Baba Yaga διασκευάζουν Weezer


ΓΈΦΥΡΑ DOM LUÍS I ΣΤΟ ΠΌΡΤΟ (ΠΟΡΤΟΓΑΛΊΑ) - Παίξτε Jigsaw Puzzle δωρεάν στο ePuzzle\nΓέφυρα Dom Luís I στο Πόρτο (Πορτογαλία)\nΤο Πόρτο είναι μια μεγάλη πορτογαλική πόλη στον Ατλαντικό Ωκεανό. Υπάρχουν οι εκβολές του ποταμού Ντούρο. Η διώροφη γέφυρα Dom Luis I χτίστηκε τον 19ο αιώνα και είναι ένα από τα ορόσημα της πόλης. Η χαλύβδινη κατασκευή ονομάστηκε προς τιμήν του Βασιλιά Luís I και εκτείνεται στις δύο όχθες του ποταμού από το 1886. Το συνολικό μήκος της γέφυρας είναι 385 μέτρα και σχεδιάστηκε από τον Téophile Seyrig. Η γέφυρα οδηγεί από το κέντρο του Πόρτο στην περιοχή της Vila Nova de Gaia, η οποία είναι γνωστή για τα κελάρια όπου διατηρήθηκε το παγκοσμίου φήμης κρασί. Η γέφυρα Dom Luís I είναι η μόνη διώροφη γέφυρα στον ποταμό Douro.\nΤα καλύτερα αποτελέσματα για το μέγεθος 11×6Ενημερώνεται κάθε 2 ώρες\nγέφυραπόλητοπίοπορτογαλίαπολλάαρκετάγέματομεγάλοαστική περιοχήμητροπολιτική περιοχορόσημοαστικό τοπίοκέντρομητρόποληουρανοξύστηςεξωτερικου χωρουρολόισκάφοςνερόιππασίαποτάμιαεροφωτογράφησηθέα από ψηλάλιμάνισκηνήθέασώμαομάδαλίμνηπροκυμαίακανάλιεμπρόςποταμόςνύχταμακρύςμη οικοδομική δομήσούρουπουδατινοι ποροιδιορθώθηκε ο σύνδεσμοευρώπη Ανετα


Επιτυχία, μια διαρκής διαδικασία – WorkBiz\nΕπιτυχία, μια διαρκής διαδικασία\nHome Επιχείρηση Επιτυχία, μια διαρκής διαδικασία\n15   \nBy Marianna Krisilia Επιχείρηση 13 Μαρτίου 2018\nΣτην επιτυχημένη επιχειρηματική δραστηριότητα υπάρχουν δύο τύποι – η επιτυχία μιας συγκεκριμένης χρονικής περιόδου που κρατά για λίγο και η διαρκής επιτυχία που συμβαίνει για μια ζωή.\nΈνας επιχειρηματίας που πιστεύει ότι έχει αποκτήσει ό, τι χρειάζεται για την επιτυχία, την προσεγγίζει δυστυχώς με κλειστό μυαλό. Αποφεύγει την αλλαγή, δε δέχεται συμβουλές ή κριτικές που θα τον κάνουν καλύτερο άνθρωπο-επιχειρηματία και η προσωπική του εξέλιξη είναι …ανύπαρκτη.\nΓια να πετύχετε τη διαρκή επιτυχία που κρατά για μια ολόκληρη ζωή, στοχεύστε στο ότι η επιτυχία καθορίζεται από το πόσο ανοίγετε το μυαλό σας, τις σκέψεις σας και συνεχώς εξελίσσεστε.\nΌσο περισσότερο μαθαίνετε, τόσο πιο επιτυχημένη πορεία θα έχετε.\n1. Να βελτιώνεστε διαρκώς\nΗ επιτυχία σας βασίζεται στην ικανότητά σας να μαθαίνετε διαρκώς νέα πράγματα. Προσπαθήστε να αντιμετωπίζετε τους δασκάλους, τους προπονητές, τους συναδέλφους και τους προϊστάμενους ως συμβούλους. Αυτοί είναι οι πόροι για να είστε ανοιχτόμυαλοι.\nΕάν αντιμετωπίζετε οποιαδήποτε κατάσταση με την πεποίθηση ότι την έχετε ήδη κατανοήσει, γίνεστε ακόμα πιο επιτυχημένοι. Όταν δεν προσπαθείτε ανά πάσα στιγμή να αποδείξετε στον εαυτό σας και τους γύρω σας τα ταλέντα σας, είστε πιο χαλαροί και ανοιχτοί στο να μάθετε.\nΤο να ακούτε και να παρατηρείτε τις καταστάσεις γύρω σας, σας επιτρέπει να προχωρήσετε πραγματικά στη ζωή σας.\nΝα είστε έτοιμοι και πρόθυμοι να επεκτείνετε τον εαυτό σας πέρα από αυτό που είναι μέχρι τώρα. Αν βολεύεστε με αυτό που είστε, θα παραμείνετε στα ίδια. Η μακροχρόνια επιτυχία, βασίζεται στην περιέργεια και στη διαρκή μάθηση.\n2. Τα λάθη μας κάνουν καλύτερους\nΗ επιτυχία είναι μια διαρκής διαδικασία και όχι ένα μεμονωμένο περιστατικό.\nΣυμφιλιωθείτε με την ιδέα ότι μπορεί κι εσείς να κάνετε λάθη και αντιμετωπίστε το ως μια μεγάλη πρόκληση για να γίνετε καλύτερος. Κάθε φορά ενισχύετε την πορεία σας προς την επιτυχία και κάθε φορά που δεν γνωρίζετε την απάντηση σε κάποιο ζήτημα και αναζητάτε βοήθεια, αποκτάτε τις απαραίτητες γνώσεις για να προωθήσετε τον εαυτό σας ακόμα πιο ψηλά.\nΜέσα από τα λάθη προσαρμόζεστε, αναπτύσσεστε και ενημερώνεστε με σκοπό να γίνετε ακόμη πιο αποτελεσματικοί. Ανακαλύπτετε το ποιος είστε. Τα λάθη θα σας διδάξουν την ανθεκτικότητα.\nΗ επιτυχία σας λοιπόν, βασίζεται σε μεγάλο βαθμό στην ικανότητά σας να μαθαίνετε μέσα από τα λάθη σας.\n3. Δεν υπάρχει όριο στη μάθηση\nΠιστεύετε ότι υπάρχει όριο στο να μαθαίνετε νέα πράγματα; Δεν υπάρχει όριο σε ό, τι νέο μπορείτε να μάθετε και ούτε μπορείτε να διατηρήσετε την επιτυχία σας. Καθώς αναζητάτε νέες ιδέες, παραμένετε εμπνευσμένοι.\nΗ μάθηση συμβάλλει στην τόνωση της αυτοεκτίμησης και της αντοχής μας.\nΠάντα υπάρχουν τρόποι να μαθαίνετε νέα πράγματα και με αυτόν τον τρόπο επεκτείνετε τον κόσμο σας σε νέους ανθρώπους, εμπειρίες και ευκαιρίες. Μην σταματήσετε να προσπαθείτε το καλύτερο για τη δουλειά σας και τον κλάδο σας. Συνεχίστε να μαθαίνετε και να εξελίσσεστε.\n4. Η Πρόκληση είναι η Αφετηρία\nΔεν πρέπει να αποφεύγετε την πρόκληση, καθώς είναι ο καταλύτης της επιτυχίας σας. Βοηθά στην ανάπτυξη της πεποίθησης μέσα σας, ότι μπορείτε να τα καταφέρετε.\nΌσο μεγαλύτερη είναι η πρόκληση, τόσο μεγαλύτερη είναι και η επιτυχία.\nΑναζητήστε την πρόκληση. Και αν κάποιος σας πει ότι δεν μπορείτε, εσείς να προσπαθείτε να αποδεικνύετε πρώτα από όλα στον εαυτό σας, ότι Ναι, τα κατάφερα!\n5. Μην τα παρατάτε\nΣτο ταξίδι προς την επιτυχία δεν υπάρχει μεγαλύτερη αρετή από την επιμονή. Προσοχή όμως. Το ταλέντο δεν είναι επιμονή.\nΥπάρχουν εκεί έξω ένα σωρό ατάλαντοι εξειδικευμένοι άνθρωποι. Η εκπαίδευση από μόνη της δεν θα σας οδηγήσει στην επιτυχία και ο κόσμος δυστυχώς είναι γεμάτος από τεμπέληδες μορφωμένους.\nΗ επιτυχία επιτυγχάνεται με το να μην εγκαταλείπεις, να έχεις υπομονή, επιμονή, ισχυρό μυαλό και να περάσεις από όλα τα επίπεδα απογοήτευσης. Μόνο η επιμονή και η αποφασιστικότητα διατηρούνται στο χρόνο.\nΌταν είστε πρόθυμοι να μάθετε μπορείτε να εξελιχτείτε, να βελτιώσετε οτιδήποτε και να παραμείνετε διαθέσιμοι σε όλα. Αν αποφασίσετε να εξελιχτείτε τελικά, μάθετε να επιλύετε προβλήματα με καινοτόμους και αποτελεσματικούς τρόπους.\nΓια να επιτύχετε τη διαρκή επιτυχία, μάθετε να εντοπίζετε τα δυνατά σας σημεία, τα οποία μπορείτε να εκμεταλλευτείτε προς όφελός σας και να μάθετε πού χρειάζεστε περισσότερη ανάπτυξη. Με τον τρόπο αυτό επιτυγχάνεται το ενδιαφέρον για μάθηση και ανάπτυξη. Μην ξεχνάτε πως η επιτυχία εξαρτάται αποκλειστικά από τη δική σας νοοτροπία.\nΜετέτρεψε το πάθος σου σε επιτυχημένη επιχειρηματικότητα...\nΟι ταξιδιωτικές υπηρεσίες στο internet\n10 Απαιτητικές Δεξιότητες που θα σε Ανταμείβουν μια Ζωή!\nWebsite – Tο δίλημμα του λογισμικού, ανοικτό ή custom;\n6 Πράγματα που δεν γνωρίζατε για την εταιρεία σας\nMarianna Krisilia / About Author\nMore posts by Marianna Krisilia\n5 Ενισχυτές Brand Name, που οφείλεις να γνωρίζεις\nΤα στοιχεία που συνθέτουν το εμπορικό σήμα – Brand Name της επιχείρησής σου, μπορεί να είναι αμέτρητα. Γι’ αυτό, εσύ θα πρέπει να εστιάσεις σε απλές,…\nΕίναι υγιής ο ανταγωνισμός στην επιχειρηματικότητα ;\nΓνωρίζουμε πως ο ανταγωνισμός ασκείται σε διεθνές επίπεδο με κάθε είδους και δυναμικότητας εταιρείες και επιχειρηματίες γενικά, που καλούνται όχι…\nΤα 7 στάδια του Branding\nΣήμερα, οι επιχειρήσεις επικεντρώνονται σε ένα καλό Branding και στην διατήρηση των αφοσιωμένων πελατών τους. Το Brand είναι εκείνο που θα…\nΑυτά είναι τα 15 στατιστικά που θα έπρεπε να είχαν αλλάξει τον κόσμο των επιχειρήσεων, αλλά δεν το έχουν καταφέρει….\nΤα Social Media στο εταιρικό marketing\nΓνωρίζετε το ποσοστό των εταιρειών που κάνουν marketing μέσω των κοινωνικών δικτύων; Τα Social Media στις μέρες μας είναι ένα…\nΓίνε ο Καλύτερος, διατηρώντας την Υψηλή σου Ποιότητα\nΣυχνά, οι επιχειρηματίες ανησυχούν για τις τιμές των προϊόντων τους, συγκρίνοντάς τις συνεχώς με εκείνες των ανταγωνιστών τους. Ανακαλύπτουν τελικά, πως…\nΗ Δημιουργική Λύση Προβλημάτων εντός στενών ορίων\nΤι είναι η περιβόητη Ολιγαρκής Καινοτομία; Μερικές πολύτιμες συμβουλές από διεθνής επιχειρηματίες οι οποίοι διαπρέπουν και στα πιο δυσπρόσιτα και…\nΕπιτυχημένο εταιρικό website, χωρίς να ξοδέψετε μια περιουσία\nΌλα μαζί σε ένα και προστατευμένα! Πέρασαν πλέον εκείνες οι εποχές που κατασκευάζαμε και χρησιμοποιούσαμε ένα site σχεδόν τζάμπα. Στις…\nΤα «Πρέπει» και τα «Μη» στην επιλογή Domain Name της Επιχείρησή σας [Infographic]\nΗ επιλογή σωστού domain name για την επιχείρησή σας, παίζει τον βασικότερο ρόλο για την επιτυχία της. Εάν έχετε ένα…\nBranding. Μία από τις σημαντικότερες πτυχές κάθε επιχείρησης, μικρής ή μεγάλης, λιανικής πώλησης ή και B2B. Μια αποτελεσματική στρατηγική Branding,…\nΑνεκτίμητη αξία υπηρεσιών\nΚάποτε, μια μηχανή πλοίου χάλασε και κανείς δεν μπορούσε να την επισκευάσει. Κοινοποίηση:Σχετικά άρθρα 6 Κανόνες Διαπραγμάτευσης, για να αποκτήσεις…\n6 Στρατηγικές για επιτυχημένη Προώθηση Περιεχομένου μέσω Social Media


Χαράλαμπος Κ. Φιλιππίδης Μαθηματικός: 28-06-16 Προκήρυξη για πλήρωση θέσεων Διδακτικού Προσωπικού στην ΑΕΑΘ\n28-06-16 Προκήρυξη για πλήρωση θέσεων Διδακτικού Προσωπικού στην ΑΕΑΘ\n1) τo άρθρo11 παρ. 1 & 2 του Ν. 3432/2006, «Δομή και λειτουργία της Εκκλησιαστικής Εκπαίδευσης»,\n2) την υπ’ αριθ. 9916/Β1/26-1-2007 απόφαση του Υπουργού Εθνικής Παιδείας και Θρησκευμάτων (ΦΕΚ 103 Β΄/30-1-2007),\n3) Την υπ’ αριθ. 99927/Β1/29-9-2006 κοινή απόφαση των Υπουργών Οικονομίας και Οικονομικών και Εθνικής Παιδείας και Θρησκευμάτων «Προγραμματισμός πλήρωσης θέσεων προσωπικού στις Ανώτατες Εκκλησιαστικές Ακαδημίες», που δημοσιεύθηκε στο ΦΕΚ 1504/12-10-2006 Τ. Β΄.\n4) Τον υπ’ αρ. 12697/Β1/1-2-2007 «Αξιολόγηση του Προγράμματος Ιερατικών Σπουδών» έγγραφο ΥΠ.Π.Ε.Θ.\n5) Τις προβλέψεις του Ν. 2431/1996 (ΦΕΚ 175 Α΄) «Διορισμός ή πρόσληψη πολιτών της Ευρωπαϊκής Ένωσης στη Δημόσια Διοίκηση»,\n6) Το Π.Δ. 134/1999 (ΦΕΚ 132 τ. Α΄) «Διορισμός ή πρόσληψη πολιτών στα Ανώτατα Εκπαιδευτικά Ιδρύματα του χώρου Τριτοβάθμιας Εκπαίδευσης αρμοδιότητας του ΥΠ.Ε.Π.Θ.»,\n7) το άρθρο 90 «Συμπλήρωση του Κώδικα Νομοθεσίας για την Κυβέρνηση και τα Κυβερνητικά Όργανα» του Π.Δ. 63/2005 (ΦΕΚ 98 Α΄) «Έλεγχος των δαπανών που προκαλούν οι κανονιστικές διοικητικές πράξεις»,\n8) Το Π.δ. 70/2015 «Ανασύσταση των Υπουργείων…Μετονομασία του Υπουργείου Πολιτισμού, Παιδείας και Θρησκευμάτων σε Υπουργείο Παιδείας, Έρευνας και Θρησκευμάτων,…Ανάπτυξης και Τουρισμού» (ΦΕΚ 114 Α΄),\n9) Το Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (ΦΕΚ 116 Α΄),\n10) Την υπ’ αρ. Υ 27 απόφαση του Πρωθυπουργού (ΦΕΚ 2168/9-10-2015 τ. Β΄) «Ανάθεση αρμοδιοτήτων στην Αναπληρώτρια Υπουργό Παιδείας, Έρευνας και Θρησκευμάτων Αθανασία Αναγνωστοπούλου», όπως τροποποιήθηκε από τις υπ’ αρ. Υ99/28-12-2015 (ΦΕΚ Β΄ 2869/29-12-2015) και Υ134/15-3-2016 (ΦΕΚ Β΄711/17-3-2016) αποφάσεις του ιδίου,\n11) Tην ανάγκη εύρυθμης λειτουργίας της ΑΕΑΘ, της οποίας η έναρξη έγινε 1-9-2007, μετά τη με αριθμό 9918/Β1/26-1-2007 «Έναρξη λειτουργίας νέων Προγραμμάτων στις ΑΕΑ το ακαδημαϊκό έτος 2007-2008» απόφαση της Υπουργού Παιδείας και Θρησκευμάτων\n12) Το γεγονός ότι η υπό προκήρυξη θέση αποτελεί προκήρυξη εξέλιξης Αναπληρωτή Καθηγητή βάσει της διάταξης του άρθρ. 9 παρ. 2δ του Ν. 3432/2006 στη βαθμίδα του Καθηγητή,\n13) Το με αρ. 2/28-1-2016 πρακτικό του Α.Σ. της ΑΕΑΘ,\n14) Το αρ. 456/16-3-2016 έγγραφο της ΑΕΑΘ\n15) Το υπ’ αρ.Φ.201/3/92700/Ζ2/6-6-2016 έγγραφο με το οποίο εγκρίθηκε η πίστωση της προκήρυξης από την Αναπληρώτρια Υπουργό Παιδείας, Έρευνας και Θρησκευμάτων βάσει του άρθρου 29 του Ν. 3879/2010 «Ανάπτυξη της Δια Βίου Μάθησης και Λοιπές Διατάξεις»,\n16) Το γεγονός ότι η δαπάνη που θα προκληθεί θα καλυφθεί από τον προϋπολογισμό του ΥΠ.Π.Ε.Θ. (φορέα 19-230, ΚΑΕ ομάδας 0200),\nΕγκρίνουμε την προκήρυξη για την πλήρωση μιας (1) θέσης διδακτικού προσωπικού (ΔΠ) της Ανωτάτης Εκκλησιαστικής Ακαδημίας Θεσσαλονίκης (ΑΕΑΘ) με γνωστικό αντικείμενο «Εκκλησιαστική Ιστορία», στη βαθμίδα του Καθηγητή για τη διδασκαλία μαθημάτων του Προγράμματος Ιερατικών Σπουδών κατά προτεραιότητα.\n2.Αντίγραφο πτυχίου, διδακτορικού διπλώματος και λοιπών τίτλων σπουδών (μαζί με πιστοποιητικά του ΔΟΑΤΑΠ για την ισοτιμία τυχόν τίτλων ξένων Ανωτάτων Εκπαιδευτικών Ιδρυμάτων).\n3.Βιογραφικό σημείωμα, το οποίο θα περιέχει στοιχεία για τις σπουδές και την επιστημονική δραστηριότητά τους.\n4.Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.\n5.Τα πρωτότυπα επιστημονικά δημοσιεύματα.\n6.Πιστοποιητικό εγγραφής στα Μητρώα Δήμου ή Κοινότητας, στο οποίο να αναγράφεται η ημερομηνία γεννήσεως, καθώς και ο τρόπος και ο χρόνος αποκτήσεως της Ελληνικής ιθαγένειας.\n7.Καταφατική δήλωση σχετικά με την ποινική κατάσταση του υποψηφίου (αυτεπάγγελτη αναζήτηση από την Υπηρεσία).\n8.Πιστοποιητικό αρμόδιου Στρατολογικού Γραφείου τύπου Α΄ (για τους άρρενες υποψηφίους). Σε περίπτωση που δεν είναι δυνατή η υποβολή του πιστοποιητικού αυτού μέχρι την ημερομηνία διεξαγωγής της σχετικής διαδικασίας εκλογής, ο υποψήφιος δύναται με υπεύθυνη δήλωση του Ν. 1599/86 να δεσμευτεί ότι θα το προσκομίσει, πριν την έκδοση της Υπουργικής πράξης διορισμού του.\n9.Πιστοποιητικό Υγείας και φυσικής καταλληλότητας της Α/βάθμιας Υγειονομικής Επιτροπής, το οποίο πρέπει υποχρεωτικά να υποβληθεί από τους υποψηφίους το αργότερο μέχρι την ημερομηνία διεξαγωγής της σχετικής διαδικασίας εκλογής.\n10.Σε περίπτωση υποψηφιότητας πολίτου κράτους-μέλους της Ευρωπαϊκής Ένωσης, θα πρέπει να υποβληθούν, εκτός από τα παραπάνω δικαιολογητικά, και πτυχίο ή μεταπτυχιακός τίτλος σπουδών Ελληνικού Α.Ε.Ι. ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1 επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.\nΗ προκήρυξη αυτή δημοσιεύθηκε στην εφημερίδα της Κυβερνήσεως (Αρ. Φύλλου 531/10-6-2016/τ. Γ΄).\nΟ Πρόεδρος της ΑΕΑΘ\nΠρωτ/ρος Τηλέμαχος-Γρηγόριος Σταμκόπουλος\n13) Το με αρ. 3/5-2-2016 πρακτικό του Α.Σ. της ΑΕΑΘ,\n14) Το αρ. 458/16-3-2016 έγγραφο της ΑΕΑΘ\n15) Το αρ.Φ.201/3/92700/Ζ2/6-6-2016 έγγραφο με το οποίο εγκρίθηκε η πίστωση της προκήρυξης από την Αναπληρώτρια Υπουργό Παιδείας, Έρευνας και Θρησκευμάτων βάσει του άρθρου 29 του Ν. 3879/2010 «Ανάπτυξη της Δια Βίου Μάθησης και Λοιπές Διατάξεις»,\nΕγκρίνουμε την προκήρυξη για την πλήρωση μιας (1) θέσης διδακτικού προσωπικού (ΔΠ) της Ανωτάτης Εκκλησιαστικής Ακαδημίας Θεσσαλονίκης (ΑΕΑΘ) με γνωστικό αντικείμενο «Κατηχητική και Χριστιανική Παιδαγωγική», στη βαθμίδα του Καθηγητή για τη διδασκαλία μαθημάτων του Προγράμματος Ιερατικών Σπουδών κατά προτεραιότητα.


Εικονογραφημένα βιβλία (9)\nΠροσεχείς εκδόσεις (24)\nΓια παιδιά από 4 ετών (5)\nΣτιγμές από το ημερολόγιο της Νίκι, μαθήτριας γυμνασίου, youtuber, ανερχόμενης σεφ ζαχαροπλαστικής και πολύ ερωτευμένης με τον Λίαμ. Ποιος θα κερδίσει στον διαγωνισμό για το δημοφιλέστερο κανάλι στο youtube και ποιος προσπαθεί να σαμποτάρει τη Ν...\nΣΤΟΠ! Η ΜΗΧΑΝΗ ΤΟΥ ΧΡΟΝΟΥ ΣΤΑΜΑΤΑ. ΕΠΙΣΤΡΕΦΕΙ ΣΤΟ 1879, ΚΑΙ ΠΙΟ ΣΥΓΚΕΚΡΙΜΕΝΑ ΣΤΙΣ 14 ΜΑΡΤΙΟΥ. Από τη στιγμή αυτή, ο χρόνος γίνεται σχετικός. Γεννιέται ο μικρός Άλμπερτ Αϊνστάιν, που με τις θεωρίες του θα μας κάνει να δούμε τον κόσμο από μια ...\nΣΤΗΝ ΑΜΑΞΑ, ΣΤΗΝ ΑΜΑΞΑ ΓΡΗΓΟΡΑ, ΦΕΥΓΟΥΜΕ! ΔΕ ΘΑ ΑΦΗΣΕΙΣ ΤΟΝ ΛΕΟΝΑΡΝΤΟ ΝΑ ΠΕΡΙΜΕΝΕΙ, ΕΤΣΙ ΔΕΝ ΕΙΝΑΙ; Το ταξίδι με τον Δάσκαλο ξεκινά και δεν μπορούμε να φύγουμε χωρίς εσένα! Ταξιδεύοντας στο παρελθόν, θα εξερευνήσεις το μυαλό του Λεονάρντο ...\nΜάθηση και ψυχαγωγία στη γειτονιά των γραμµάτων! Στα παιδιά, από πολύ μικρή ηλικία, αρέσει να πειραματίζονται με τη γραφή και την ανάγνωση. Το βιβλίο προτείνει ευχάριστες γλωσσικές δραστηριότητες που ενισχύουν την ανάδυση του γραμματισμού....\nΜοιραστείτε με το παιδί σας ευχάριστες και δημιουργικές ώρες, απολαύστε τη χαρά της μάθησης και του παιχνιδιού! Το βιβλίο αυτό, γραμμένο σύμφωνα με τις αρχές της βιωματικής μάθησης, περιλαμβάνει δραστηριότητες οι οποίες ανταποκρίνοντα...\nΟ Μίμης ο ταχυδρόμος, που είναι και ποιητής και μουσικός και ποδηλάτης φοβερός, φτάνει καταϊδρωμένος στην πολυκατοικία της οδού Ρωμαίου και Ιουλιέτας 33. Μαζί του κουβαλά μια παράξενη βαλίτσα από δέρμα καφετί, ούτε μεγάλη ούτε μικρή. Ο Μίμης χτυ...\nΣυγγραφέας: Joshua George\nΤο μαϊμουδάκι είναι έτοιμo για ύπνο, πρώτα όμως θέλει να πει καληνύχτα στους φίλους του. Μπορείς να το βοηθήσεις να τους βρει όλους; Το παιδί βάζει τον «μαγικό» φακό ανάμεσα στις σελίδες και «φωτίζει» τις εικόνες για να βρει όλα τα ζωάκια.\nΣυγγραφέας: Marie Paruit\nΔιαβάστε το διαδραστικό αυτό βιβλίο μαζί με το παιδί και βοηθήστε το να κατανοήσει γιατί είναι σημαντικό να φέρεται με καλοσύνη. Με κινούμενα μέρη, πρακτικές οδηγίες και απλές δραστηριότητες.


Podcast Showbiz o'clock: H Κέλλυ Κελεκίδου σε μια συνέντευξη με εξομολογήσεις και αποκαλύψεις | Gossip-tv.gr\nSHOWBIZ O’CLOCK • ΕΠΕΙΣΟΔΙΟ 10\nΗ Κέλλυ Κελεκίδου στο Showbiz o’ clock\nPodcast Showbiz o'clock: H Κέλλυ Κελεκίδου σε μια συνέντευξη με εξομολογήσεις και αποκαλύψεις\nPodcast Showbiz o'clock: Η Κέλλυ Κελεκίδου μιλά αποκλειστικά στην Διονυσία Ζαπατίνα και την Κατερίνα Ζαζάνη για όλα.\nΜε υπέροχη διάθεση και λίγες ώρες πριν από τη νέα της πρόβα για το J2US που φέτος την απολαμβάνουμε, άνοιξε την καρδιά της και η εξομολόγησή της θα συζητηθεί. Με γάργαρο γέλιο αναφέρθηκε στη ζωή της ως μαμά.\nΠώς είναι στο σπίτι με τον Νίκο Κουρκούλη, τον γιο της Ραφαήλ και την κόρη της, Ελπινίκη;\nΗ ίδια συγκινήθηκε όταν αναφέρθηκε στον θάνατο της μαμάς της και πώς μετά από αυτή τη δύσκολη στιγμή έπρεπε να ανασυγκροτηθεί και κρατήσει τις ισορροπίες μέσα στο σπίτι της καθώς είχε να διαχειριστεί την μικρή της αδελφή και να της σταθεί ως μαμά.\n«Συγκινούμαι όταν μιλάω για τη μαμά μου. Την έχασα σε πάρα πολύ μικρή ηλικία, όπως και η αδερφή μου. Η Μαρίνα όταν χάσαμε τη μητέρα μου ήταν 13 χρονών κι έξι χρόνια αγωνιζόμασταν με τα χειρουργεία, με τα νοσοκομεία. Έπρεπε να είμαι ο ισορροπιστής στην οικογένεια», είπε μεταξύ άλλων.\nΜίλησε επίσης, για την απόφαση που πήραν πριν χρόνια να φύγουν για Αυστραλία ενώ αναφέρθηκε και στα δημοσίευμα που αφορούν στην προσωπική της ζωή.\nΤέλος, η Κέλλυ Κελεκίδου αναφέρθηκε στην περίοδο εκείνη που μπήκε στη διαδικασία να χάσει κιλά και πώς από μια δίαιτα έφτασε στο σημείο να λιποθυμήσει!\nΦυσικά, μας έκανε το χατίρι και μας τραγούδησε live μια από τις μεγαλύτερες επιτυχίες της και «μα το Θεό» είναι συγκλονιστική


4+1 sheet μάσκες που κάνουν τη διαφορά! Antzy's Blog\n4+1 sheet μάσκες που κάνουν τη διαφορά!\n19 Nov 2019 #λάμψη\t#αντιγήρανση\t#ενυδάτωση\nΤελευταία έχω γίνει φαν των sheet masks και θα σας εξηγήσω γιατί: Οι μάσκες αυτές, που ξεκίνησαν από την Ιαπωνία και την Κορέα, είναι σα φύλλα χαρτιού ή υφάσματος ή υδρογέλης στο σχήμα του προσώπου, εμποτισμένα πλήρως σε πολύ συμπυκνωμένους ορούς που περιέχουν βιταμίνες, υαλουρονικό οξύ και άλλα πολύτιμα για το δέρμα μας συστατικά.\nΣυνήθως είναι μιας χρήσης.\nΛόγω της υφής τους εμποδίζουν την εξάτμιση της υγρασίας και βοηθούν τα συστατικά να διεισδύουν καλύτερα στην επιδερμίδα.\nΤα υλικά από τα οποία αποτελούνται οι sheet masks ποικίλλουν και μπορεί να είναι από υδρογέλη, από ίνες μπαμπού κλπ.\nΤα συστατικά με τα οποία είναι εμποτισμένες καταπραϋνουν και προσφέρουν πολύ έντονη ενυδάτωση, λάμψη, θρέψη ή αντιγηραντική δράση.\nΤο αποτέλεσμα είναι αρκετά εντυπωσιακό και το πετυχαίνετε σε πολύ σύντομο χρονικό διάστημα.\nΕπίσης είναι οικονομικές, πολύ εύκολες στη χρήση και γενικά σας χαρίζουν μια ξεκούραστη και λαμπερή όψη χωρίς να χρειαστεί να επισκεφθείτε ένα σπα!\nΔιάλεξα 5 απ' αυτές και θα μοιραστώ την εμπειρία μου μαζί σας:\n1 NEUTROGENA AGELESS BOOST SHEET MASK\nΕίναι μια μάσκα από υδρογέλη. Η συμπυκνωμένη σύνθεσή της και η υφή της αποτελούν εγγύηση για τη διατήρηση των ενεργών συστατικών για μεγάλο χρονικό διάστημα. Επίσης εφαρμόζει πολύ καλά στο σχήμα και το δέρμα του προσώπου σας.\nΈχει υψηλή αποτελεσματικότητα και προσφέρει σε 15 μόλις λεπτά τα ευεργετικά οφέλη μιας συσκευασίας συμπυκνωμένου αντιγηραντικού ορού 30 ml.\nΣτη συγκεκριμένη βρίσκουμε επίσης και αδενοσίνη, η οποία βοηθά τις μικρές ρυτίδες να λειαίνονται.\nΕίναι κατάλληλη για όλους τους τύπους δέρματος και μπορείτε να τη χρησιμοποιείτε και καθημερινά για πιο νεανική επιδερμίδα.\nΚαθαρίζετε καλά το πρόσωπο, την εφαρμόζετε αφού αφαιρέσετε τη λευκή μεμβράνη από το πίσω μέρος, κάθεστε κάπου αναπαυτικά και χαλαρώνετε για 15-30 λεπτά.\nΤην αφαιρείτε και κάνετε απαλό μασάζ στο πρόσωπο και το λαιμό για ν’απορροφηθεί το προϊόν που έχει περισσέψει. Ιδανική πριν τη βραδινή σας έξοδο!\n2ORIGINS FLOWER FUSION RASPBERRY\nΕδώ το φύλλο της μάσκας είναι από 100% ίνες μπαμπού και περιβάλλει το περίγραμμα του προσώπου σα δεύτερο δέρμα.\nΕίναι εμποτισμένη με απόσταγμα από λουλούδια και κερί λουλουδιών βατόμουρου. Αναζωογονεί και φρεσκάρει την επιδερμίδα σας.\nΑκόμη και η συσκευασία εδώ έχει κάτι το φρέσκο, θυμίζει καλοκαίρι.\nΤο άρωμα είναι λιγότερο του βατόμουρου και περισσότερο του lime, φρουτώδες και δροσερό.\nΕίναι ιδανικό για λιπαρά, αφυδατωμένα δέρματα, σαν το δικό μου.\nΚι εδώ η χρήση είναι απλή:\nΕφαρμόζετε τη μάσκα σε καθαρό δέρμα, χαλαρώνετε για 10 λεπτά και την αφαιρείτε.\nΕδώ, μου έμεινε πολύ λιγότερο υλικό για να κάνω μασάζ στο πρόσωπο και το λαιμό.\nΤ' αντιοξειδωτικά που υπάρχουν στα βατόμουρα, οι βιταμίνες και η ενυδάτωση βοήθησαν το δέρμα μου ν’αποκτήσει ξανά μια υγιή όψη και μετριάστηκε η λιπαρότητα.\n3 ORIGINS FLOWER FUSION VIOLET\nΕδώ το φύλλο είναι εμποτισμένο με λουλούδια και κερί λουλουδιών βιολέτας.\nΗ βιολέτα είναι ένα από τα πιο σπάνια κι ακριβά αιθέρια έλαια. Το άρωμα είναι γλυκό και φρουτώδες.\nΗ γλυκιά και λεπτή μυρωδιά της μας βοηθά να χαλαρώσουμε τόσο το σώμα όσο και το πνεύμα μας μετά από μια κουραστική μέρα.\nΗ βιολέτα περιέχει όμως και πολύτιμα αντιοξειδωτικά όπως είναι η βιταμίνη C. Επίσης, θρέφει την επιδερμίδα και την αφήνει απαλή και βελούδινη.\nΕιδικά κατά την εμμηνόπαυση που χρειαζόμαστε έξτρα ενυδάτωση και θρέψη, είναι μια από τις μάσκες που θα μας βοηθήσουν πολύ.\nΚαι οι δύο παραπάνω μάσκες δεν περιέχουν parabens, sulfates, phthalates.\nΟ τρόπος χρήσης της είναι ίδιος με αυτόν της μάσκας RASPBERRY.\n4 GLAMGLOW GLOWLACE RADIANCE-BOOSTING HYDARTION SHEET MASK\nΑποτελεί μια γρήγορη και ιδανική λύση όταν το δέρμα μας είναι θαμπό και κουρασμένο , όταν κάνουμε πολύ συχνά αεροπορικά ταξίδια και όταν περνούμε μέρες με έντονο στρες.\nΗ συγκεκριμένη μάσκα ενυδατώνει άμεσα την επιδερμίδα μας και της χαρίζει λάμψη σε λίγα μόνο λεπτά.\nΠεριέχει υαλουρονικό οξύ που “γεμίζει” τις λεπτές γραμμές, καφείνη και πράσινο τσάϊ που τονώνουν κι αναζωογονούν και βιταμίνη Β5 και αργινίνη για σίγουρη λάμψη.\nΈχει εντυπωσιακό μοτίβο, μοιάζει με δαντελένια μάσκα και η χρήση της είναι απλή:\nΑποτελείται από δύο τμήματα. Αρχικά εφαρμόζουμε το πάνω κομμάτι και στη συνέχεια το κάτω.\nΤην αφήνουμε να δράσει για 10-15 λεπτά, την αφαιρούμε, κάνουμε απαλό μασάζ το προϊόν που έχει απομείνει στο πρόσωπο και... έτοιμες για εντυπωσιακές selfies!\nΚι εδώ, όπως και σε όλες τις μάσκες της σειράς, δεν υπάρχουν parabens, sulfates, phthalates, mineral oils.\nH GLAMGLOW σειρά μας έρχεται από το Hollywood και μας υπόσχεται sexy λάμψη και άμεσα αποτελέσματα χάρη στις μοναδικές φόρμουλες που αναπτύσσει, ενώ ταυτόχρονα η όλη εμπειρία της περιποίησης γίνεται πολύ διασκεδαστική!\n5 GLAMGLOW EYEBOOST REVIVING EYE MASK\nΑναμφισβήτητα η πιο εντυπωσιακή μάσκα της σειράς είναι αυτή που καλύπτει την ευρύτερη περιοχή των ματιών. Ιδανική για όσες περνάτε πολλές ώρες μπροστά στον υπολογιστή σας.\nΜια μεγάλη ασημί χρώματος sheet mask που ενυδατώνει, καταπραύνει, αναζωογονεί και, το σημαντικότερο για κάποιες από μας, εξαλείφει τα σημάδια μιας δύσκολης νύχτας.\nΜπορείτε να πείτε αντίο σε κουρασμένο βλέμμα και ρυτιδούλες.\nΠεριέχει μανιτάρια και φύκια που καταπραϋνουν, πίτουρο ρυζιού για ενυδάτωση και υαλουρονικό οξύ που μειώνει τις μικρές γραμμές ξηρότητας.\nΤο αποτέλεσμα; Τα μάτια φαίνονται και είναι πιο λαμπερά, φωτεινά και ξεκούραστα.\nΜετά από μόνο 10 λεπτά, παρατήρησα ότι το πρήξιμο στην περιοχή σχεδόν εξαφανίστηκε και οι μαύροι κύκλοι ήταν πολύ λιγότερο ορατοί.\nΕίναι η αγαπημένη μου και τη χρησιμοποιώ όσο πιο συχνά μπορώ.\nΑπλά ανοίγω τη συσκευασία, την τοποθετώ σε καθαρό και στεγνό δέρμα, την αφήνω 10 λεπτά και την αφαιρώ.\nΑν μείνει προϊόν, το κάνω ελαφρύ μασάζ. Συνεχίζω κανονικά με την κρέμα των ματιών μου.\nΤελειώνοντας, πιστεύω πως οι sheet masks είναι πολύ αποτελεσματικές και ιδανικές αν θέλουμε να έχουμε μια λαμπερή, ξεκούραστη κι ενυδατωμένη επιδερμίδα, ειδικά για τη βραδινή μας έξοδο.\nΣας τις συνιστώ 100%!\nΤις παραπάνω μάσκες τις βρίσκετε στο site μας GALINOS4ALL.GR


Κωδικός Περιοχής Adıyaman (Τουρκία)\nΚωδικός Περιοχής Adıyaman\nΠόλη ή Περιοχή: Adıyaman\nΤο πρόθεμα 416 είναι ο κωδικός περιοχής για το Adıyaman. Και το Adıyaman βρίσκεται στη Τουρκία. Αν βρίσκεστε εκτός της Τουρκία και θέλετε να καλέσετε ένα άτομο στο Adıyaman, εκτός από τον κωδικό περιοχής, χρειάζεστε τον κωδικό χώρας που αντιστοιχεί στη χώρα που επιθυμείτε να καλέσετε. Ο κωδικός χώρας για τη Τουρκία είναι το +90, οπότε αν βρίσκεστε στην Ελλάδα και θέλετε να καλέσετε ένα άτομο στο Adıyaman, θα πρέπει να προσθέσετε στον αριθμό τηλεφώνου του εν λόγω ατόμου το +90 416 ως πρόθεμα.\nΩς εναλλακτική λύση του +90 416, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Adıyaman για να τον καλέσετε από την Ελλάδα, μπορείτε επίσης να χρησιμοποιήσετε το 0090 416.


Το ταφικό έθιμο ανήμερα του Πάσχα και οι ελληνικές επιγραφές στα μνήματα του 19ου αιώνα σε ένα ποντιακό χωριό του Καυκάσου\nΟ ιστορικός Βασίλης Τσενκελίδης βρέθηκε στο Νοβοκρίμσκι της περιφέρειας Κράσνονταρ στη νότια Ρωσία\n2/05/2021 - 8:45πμ\nΟι κάτοικοι του χούτορ Νοβοκρίμσκι με τον πρόεδρο της Εθνικοπολιτιστικής Αυτονομίας των Ελλήνων της περιοχής Κριμσκ Αλέξανδρο Μασιάδη (δεύτερος από δεξιά), το Πάσχα του 2017 (φωτ.: Βασίλης Τσενκελίδης)\nΤο χωριό Γκρέτσεσκογιε (Ελληνικό) στην περιοχή του Κριμσκ της περιφέρειας Κράσνονταρ στη νότια Ρωσία το ίδρυσαν πρόσφυγες από τον Πόντο τη δεκαετία του 1860. Μέχρι τις μέρες μας οι Πόντιοι του Νοβοκρίμσκι (όπως ονομάζεται σήμερα) διατηρούν σε άριστη κατάσταση ό,τι έχει σωθεί από τη κληρονομιά που τους άφησαν οι πρόγονοί τους.\nΟι κάτοικοι υπερηφανεύονται για τα παλιά μνήματα με ελληνικές επιγραφές στο νεκροταφείο τους, και για την ιδιαίτερη σχέση τους με τόπο που επέλεξαν οι παππούδες τους για δεύτερη πατρίδα.\nΑυτή η σχέση με το χωριό δεν έχει φθαρεί με το χρόνο, παρά την τραγική μοίρα των Ελλήνων του Πόντου και μετά τη μετεγκατάστασή τους στον Καύκασο. Οι νοικοκυραίοι Πόντιοι θα μπορούσαν να διατηρήσουν ακόμα περισσότερα μνημεία στο χωριό τους, όμως αυτό δεν κατέστη εφικτό λόγω των ιστορικών εξελίξεων που ακολούθησαν.\nΤην περίοδο των σταλινικών διώξεων η ονομασία του άλλαξε σε χούτορ Νοβοκρίμσκι. Μαζί με την ονομασία άλλαξε και το καθεστώς του Γρέτσεσκογιε σε αγροτικό οικισμό (χούτορ), επειδή οι σοβιετικές Αρχές γκρέμισαν την εκκλησία του χωριού. Το 1937 μαζί με τον ανδρικό πληθυσμό παραγωγικής ηλικίας διώχτηκαν και οι δάσκαλοι του ελληνικού σχολείου. Από τη σχολική χρονιά 1938-39 οι μαθητές του το βρήκαν κλειστό.\nΕλισάβετ Κιλίδη (Παυλίδη) στο σπίτι της (φωτ.: Βασίλης Τσενκελίδης)\nΗ ηλικιωμένη –και όμως πολύ δραστήρια– κάτοικος του Νοβοκρίμσκι Ελισάβετ Κιλίδη (Παυλίδη), γεννημένη στις 13 Ιουνίου του 1939, στη συζήτησή μας ανέφερε πως ο πατέρας της Κωνσταντίνος Παυλίδης πρόλαβε να τελειώσει τέσσερις τάξεις του ελληνικού σχολείου. Η κυρία Ελισάβετ μίλησε και για την εξορία που έζησαν οι συγχωριανοί της.\nΑν και μικρή στα χρόνια του Μεγάλου Πατριωτικού πολέμου (1941-1945), τα γεγονότα που έχουν σχέση με την εξορία των κατοίκων του χωριού έμειναν στη μνήμη της. Ήταν η πρώτη φάση των μαζικών εξοριών των Ελλήνων, που συνεχίστηκαν σε όλη τη διάρκεια της δεκαετίας του 1940.\n«Μας είπαν πως θα αφήσουμε τα σπίτια μας μόνο για δυο-τρεις μέρες. Εμπιστευτήκαμε τις Αρχές και πήραμε μαζί μας μόνο τα είδη πρώτης ανάγκης. Όμως τελικά βρεθήκαμε στο βόρειο Καζακστάν. Ο κόσμος εκεί πληροφορήθηκε από τις Αρχές πως είμαστε “εχθροί του λαού” και δεν μας υπολόγιζαν. Τα παιδιά της γειτονιάς μας κοροϊδεύανε, έσπαγαν τα τζάμια στα κτήρια στα οποία αρχικά εγκατασταθήκαμε.\n»Ύστερα οι γονείς μας έκτισαν μόνοι τους μικρά ημιυπόγεια σπιτάκια. Σε εκείνα τα μέρη ο χειμώνας ήταν βαρύς. Το χιόνι σκέπαζε το σπίτι μαζί με τη στέγη. Μόνο από την καμινάδα μπορούσαμε να δούμε τον ουρανό και να καταλάβουμε αν ξημέρωσε. Μετά σκάβαμε μέσα στο χιόνι τους διαδρόμους για να επικοινωνήσουμε με τους γείτονες. Ζούσαμε δύσκολα. Η αδελφή μου ζητιάνευε, ο αδελφός μου ήταν βοσκός». Έτσι περιέγραψε η κυρία Ελισάβετ την περίοδο της εξορίας των κατοίκων του χούτορ Νοβοκρίμσκι στο βόρειο Καζακστάν.\nΕλισάβετ Κιλίδη (Παυλίδη) δίπλα στον τάφο του πατέρα της (φωτ.: Βασίλης Τσενκελίδης)\nΜετά την καταδίκη από το ΚΚΣΕ της σταλινικής πολιτικής, το 1956 οι Έλληνες της παρευξείνιας περιοχής του Καυκάσου άρχισαν σταδιακά να επιστρέφουν στους τόπους της προηγούμενης κατοικίας τους. Δεν εξορίστηκαν μόνο αυτοί που ποτέ δεν είχαν ελληνική υπηκοότητα.\nΈτσι γύρισαν στο χωριό τους και οι εξορισμένοι κάτοικοι του Νοβοκρίμσκι. Ξεκίνησε η νέα περίοδος στη ζωή τους.\nΣτον τόπο των παιδικών χρόνων της Ελισάβετ Κιλίδη σχεδόν τίποτα δεν έμεινε όπως παλιά, εκτός από μερικές μισογκρεμισμένες μονοκατοικίες σε στιλ της τσαρικής περιόδου.\nΤο ιστορικό νεκροταφείο του χούτορ Νοβοκρίμσκι\nΚαι όμως, οι κάτοικοι του χούτορ Νοβοκρίμσκι μέσα στη λαίλαπα του 20ού αιώνα κατάφεραν να διατηρήσουν το βασικότερο απομένον μνημείο τους, το νεκροταφείο του χωριού. Με την κυρία Ελισάβετ και τον ανιψιό της Γιώργο Κιλίδη επισκέφτηκα τους τάφους των ντόπιων, με ημερομηνίες ταφής από το τέλος του 19ου αιώνα.\nΣτους περισσότερους τάφους αναφέρονται ελληνικά ονόματα. Παντού ανάμεσα στους νέους τάφους βρίσκονται πέτρινα μνήματα με τα ονόματα των θαμμένων γραμμένα στα ελληνικά. Σε μερικά σημεία του νεκροταφείου τα παλιά μνήματα είναι βαθιά βυθισμένα στο χώμα, μαζί με τους τάφους.\nΤα μνήματα με επιγραφές στα ελληνικά στους τάφους του 1882, 1896 και 1916 (φωτ.: Βασίλης Τσενκελίδης)\nΗ παράδοση με τα πέτρινα μνήματα και τις επιγραφές στα ελληνικά κράτησε από την ίδρυση του χωριού και διακόπηκε μετά το 1920. Αργότερα επικράτησαν διαφορετικά σχήματα σε μνήματα και τα γράμματα πια ήταν ρωσικά. Μέσα στα επόμενα 17 χρόνια (1920-1937) δεν έμεινε σχεδόν τίποτα όρθιο από όλα αυτά που στήριζαν τον πολιτισμό των Ελλήνων, όχι μόνο στο Νοβοκρίμσκι αλλά και σε όλη την ΕΣΣΔ.\nΗ ταχύτητα της «αποελληνοποίησης» ήταν μεγάλη. Καταργήθηκε και η Ελληνική Εθνική Περιοχή, στην οποία συμπεριλαμβανόταν και το μεγαλύτερο μέρος της ευρύτερης περιοχής με το κέντρο στην πόλη Κριμσκ.\nΟι απόγονοι των κατοίκων του χωριού Γκρέτσεσκογιε είναι από τους λίγους Έλληνες της ΕΣΣΔ που κατάφεραν να διατηρήσουν τα μνήματα του β΄ μισού του 19ου αιώνα σε αρκετά καλή κατάσταση και σε απόλυτη καθαριότητα.\nΤο μνήμα με την επιγραφή στα ελληνικά του1920 (φωτ.: Βασίλης Τσενκελίδης)\nΗ Ελισάβετ Κιλίδη υπερηφανεύτηκε για την προθυμία των συμπατριωτών της να μαζεύουν χρήματα για τη συντήρηση του νεκροταφείου τους. Αναφέρθηκε στον μόνιμο κάτοικο του Νοβοκρίμσκι Μιχαήλ Μοναχό, ο οποίος συντονίζει τις κινήσεις των συγχωριανών του.\nΤο ταφικό έθιμο ανήμερα του Πάσχα\nΕκτός από το ίδιο το νεκροταφείο με ελληνικές επιγραφές στα μνήματα, οι κάτοικοι του Νοβοκρίμσκι διατήρησαν και το ταφικό έθιμο των Ελλήνων του Πόντου, το οποίο στους Πόντιους των παρευξείνιων περιοχών του Καυκάσου και της Ελλάδας είναι γνωστό ως «Το ταφικό έθιμο την Κυριακή του Θωμά».\nΩστόσο, οι Έλληνες του συγκεκριμένου χωριού συγκεντρώνονται στο νεκροταφείο τους το πρωί της Κυριακής του Πάσχα.\nΑυτή την ημέρα ο πληθυσμός γίνεται πολλαπλάσιος. Οι συγχωριανοί επιστρέφουν έστω και για λίγο στον δικό τους τόπο. Χάρη στη διατήρηση των τάφων υπάρχει δυνατότητα προσκυνήματος των συγγενών τους, εκ των οποίων κάποιοι θαμμένοι ακόμα και τη δεκαετία του 1860.\nΤο μόνο που τους λείπει εκείνη την ημέρα είναι η παρουσία του ντόπιου ιερέα, τον οποίον πρέπει να φέρνουν από διπλανά χωριά ή από την πόλη Κριμσκ. Η προθυμία να κτιστεί η νέα εκκλησία στη θέση της παλιάς βρίσκει εμπόδια οικονομικού χαρακτήρα.\nΟ ποντιακός χορός της νεολαίας του Νοβοκρίμσκι ανήμερα του Πάσχα του 2017 (φωτ.: Βασίλης Τσενκελίδης)\nΟι Πόντιοι γιορτάζουν το Πάσχα μαζί με τους νεκρούς τους. Το έθιμο αυτό πηγάζει από τη νίκη του Ιησού Χριστού επί του θανάτου και από το Σύμβολο της Πίστης που μιλά για την ανάσταση των νεκρών.\nΣε κάποια χωριά αυτό το έθιμο τελείται το Πάσχα, σε κάποια την Κυριακή του Θωμά, σε κάποια την ημέρα της Πεντηκοστής, την παραμονή της γιορτής του Αγίου Πνεύματος, όπως στο χωριό Μερτσάνσκογιε της ίδιας περιοχής.\nΟι ορθόδοξοι Ρώσοι έχουν ένα αντίστοιχο έθιμο, το Ράντονιτσα, το οποίο παρόλο που έχει τον ίδιο σκοπό σχετίζεται περισσότερο με τη θλίψη και το μνημόσυνο. Η συγκέντρωση στα νεκροταφεία γίνεται την Τρίτη μετά την Κυριακή του Θωμά, την ένατη μέρα μετά το Πάσχα. Στη μετασοβιετική Ρωσία αυτή η ημέρα ορίστηκε ως επίσημη αργία.\nΤραγούδια και χοροί κατά το ταφικό έθιμο\nΟι κάτοικοι του Νοβοκρίμσκι από το πρωί της Κυριακής του Πάσχα επισκέπτονται το νεκροταφείο τους, τσουγγρίζουν τα πασχαλινά αυγά, στρώνουν τραπέζια στις αυλές και στην πλατεία του χωριού.\nΣον εορτασμό συμμετέχουν και συγχωριανοί μουσικοί, ορισμένοι εκ των οποίων ζουν και έξω από το χωριό. Δίπλα στους κατοίκους είναι πάντα ο πρόεδρος της Εθνικοπολιτιστικής Αυτονομίας των Ελλήνων της περιοχής του Κριμσκ Αλέξανδρος Μασιάδης.\nΕδώ και μερικά χρόνια μαζί με τους συμπατριώτες τους ανήμερα του Πάσχα στο Νοβοκρίμσκι βρίσκεται σύσσωμη η οικογένεια Σαρακάση με τα μουσικά ταλέντα της. Ο πατέρας της οικογένειας Γεώργιος Σαρακάσης είναι γνωστός ερμηνευτής ποντιακών τραγουδιών. Τα δικά του χνάρια ακολουθούν οι γιοι του ο Νίκος (λυράρης), ο Πέτρος (τραγουδιστής), και ο Γιάννης (κλαρίνο, αρμόνιο). Τους μουσικούς στις εκδηλώσεις στηρίζει η αδελφή τους Πηνελόπη.\nΟ Γεώργιος Σαρακάσης καμαρώνει τους τρεις γιους του. Ο Νίκος (αριστερά), ο Πέτρος (δεξιά), ο Γιάννης (πίσω), το Πάσχα του 2017 (φωτ.: Βασίλης Τσενκελίδης)\nΗ οικογένεια Σαρακάση το 1991 έφυγε για μόνιμη εγκατάσταση στην Ελλάδα. Τα παιδιά του Γεώργιου Σαρακάση μεγάλωσαν και έλαβαν μουσική μόρφωση στη Δράμα. Η νοσταλγία για την περιοχή όπου είναι θαμμένοι οι παππούδες και οι γιαγιάδες τους έφερε το μεγαλύτερο μέρος της οικογένειας πίσω, στην περιφέρεια του Κράσνονταρ. Ένας από τα αδέλφια, ο Νίκος, εγκαταστάθηκε στη Γερμανία.\nΚαι φέτος το 2021, ανήμερα του Πάσχα, οι συγχωριανοί σκοπεύουν να συναντηθούν στο Νοβοκρίμσκι υπό τους ήχους της ποντιακής λύρας και της ποντιακής λαλιάς.\nΟι παλαιότεροι κάτοικοι του χωριού, που θυμούνται ακόμα την πρώτη του ονομασία Γκρέτσεσκογιε, οι νέοι που ζουν αντιμετωπίζοντας τις προκλήσεις της σύγχρονης εποχής και τον κίνδυνο της αφομοίωσής τους στο ρωσόφωνο περιβάλλον, όλοι τους για άλλη μια φορά θα είναι δίπλα στους τάφους των προγόνων τους για να γιορτάσουν την Ανάσταση του Κυρίου με την ακλόνητη πίστη που τους κρατάει κοντά στις εθνικές τους ρίζες.


Τελετή βράβευσης των «Πρώτων εκ των Πρώτων» | Eurobank\nΤελετή βράβευσης των «Πρώτων εκ των Πρώτων»\nΗ πανηγυρική τελετή βράβευσης των «Πρώτων εκ των Πρώτων» αποφοίτων Λυκείου κάθε Νομού της χώρας για το σχολικό έτος 2008 – 2009, πραγματοποιήθηκε σήμερα (Πέμπτη 11 Φεβρουαρίου 2010) στην Παλαιά Βουλή στο πλαίσιο του προγράμματος «Η Μεγάλη Στιγμή για την Παιδεία», που καθιέρωσε από το 2003 η Eurobank EFG. Την τελετή τίμησε με την παρουσία της η υπουργός Παιδείας, Δια Βίου Μάθησης και Θρησκευμάτων κα 'Aννα Διαμαντοπούλου.\nΣτη σημερινή εκδήλωση βραβεύθηκαν 63 αριστούχοι από όλη την Ελλάδα που πέτυχαν να είναι οι άριστοι των αρίστων. Για το σχολικό έτος 2008 – 2009 έχουν συνολικά βραβευθεί 1.252 αριστούχους μαθητές από όλη την Ελλάδα σε ειδικές τελετές σε όλη την επικράτεια.\nΣτην ομιλία της, η υπουργός Παιδείας, Δια Βίου Μάθησης και Θρησκευμάτων κα ¶ννα Διαμαντοπούλου τόνισε: «Η Παιδεία αποτελεί τον πρωταρχικό παράγοντα οικονομικής ανάπτυξης, κοινωνικής συνοχής και προσωπικής ανέλιξης για τον καθένα αλλά και συνολικά. Με τις διαρκώς μεταβαλλόμενες ανταγωνιστικές προϋποθέσεις, η προσαρμοστικότητα, η διαρκής εκπαίδευση, η αριστεία και η επιβράβευση καθίστανται απαραίτητα συστατικά για την προσωπική ολοκλήρωση.\nΠρώτη προτεραιότητά μας είναι η προσαρμογή του εκπαιδευτικού συστήματος στις απαιτήσεις και τις ανάγκες της Ελληνικής κοινωνίας και οικονομίας, με κεντρικό σύνθημα και οδηγό το «Πρώτα ο Μαθητής», όλων των βαθμίδων της εκπαίδευσης και όλων των σταδίων της Δια Βίου Εκπαίδευσης και Κατάρτισης.\nΣημειώνεται ότι η κα Διαμαντοπούλου δήλωσε επίσης: «Αναρτήθηκε στο διαδίκτυο πρόσκληση ενδιαφέροντος προς όλους τους εκπαιδευτικούς να καταθέσουν κάθε καινοτομία στο χώρο της τεχνολογίας, του περιβάλλοντος και του πολιτισμού, για την οποία έχουν βραβευτεί τα τελευταία 5 χρόνια. Η παρουσίαση της δουλειάς τους θα γίνει την πρώτη εβδομάδα του Μαρτίου, θα διανεμηθεί σε όλα τα σχολεία και θα αναρτηθεί στο διαδίκτυο. Στόχος μας είναι να αναδείξουμε τους Έλληνες εκπαιδευτικούς που πρωτοπορούν, γιατί κοινωνία χωρίς τους εκπαιδευτικούς στην πρωτοπορία δεν μπορεί να υπάρξει. Καλούνται σήμερα, όσοι εκπαιδευτικοί επιθυμούν, να καταθέσουν τη δουλειά τους. Από την επόμενη χρονιά το Υπουργείο Παιδείας θα αναδεικνύει τα 100 καινοτόμα σχολεία και τους 100 καινοτόμους εκπαιδευτικούς κάθε χρόνο.»\nΟ Διευθύνων Σύμβουλος της Eurobank κ. Νικόλαος Νανόπουλος τόνισε ότι «Στόχος μας είναι μέσα από το πρόγραμμα αυτό να ενθαρρύνουμε με συμβολικό τρόπο την προσπάθεια των νέων μας για παιδεία και μόρφωση, σαν την πιο ασφαλή οδό προς την προσωπική και επαγγελματική τους εξέλιξη και ευτυχία. Μέσα από την ολοκληρωμένη παιδεία διαμορφώνουμε υπεύθυνα τις προσωπικές μας επιλογές, και δίνουμε αξία και δύναμη στην ελευθερία, που είναι το πιο πολύτιμο πνευματικό και κοινωνικό αγαθό για τον άνθρωπο. Ελευθερία έκφρασης και ανάπτυξης ιδεών, και ελευθερία ατομικών επιλογών και πλοήγησης με γνώμονα μια προσωπική πυξίδα. Είναι όμως γεγονός ότι σήμερα, πολύ περισσότερο από ότι στο παρελθόν, οι νέοι μας ζουν σε ένα περιβάλλον αβεβαιότητας, κατάρρευσης αξιών και προτύπων, αλλά και μεγάλων απαιτήσεων και ανταγωνισμού. Η πρωτοφανής πράγματι κρίση στην παγκόσμια οικονομία και πρόσφατα στη χώρα μας, που εμείς οι μεγαλύτεροι προκαλέσαμε, δημιουργεί αμείλικτα ερωτηματικά και ένα κλίμα απογοήτευσης, ανασφάλειας ή ακόμη και φόβου, κλονίζοντας την εμπιστοσύνη των νέων στο ίδιο τους το μέλλον. Μονολεκτικές ή απλουστευτικές απαντήσεις στα σύνθετα ερωτήματα που εγείρονται δεν υπάρχουν. Ούτε όμως, άκριτες αμφισβητήσεις, γενικευμένοι αφορισμοί ή ισοπεδωτικές λογικές, δίνουν ποτέ διέξοδο σε τίποτα και σε κανέναν, αλλά οδηγούν μόνο σε πνευματικό μαρασμό, οπισθοδρόμηση και αποτυχία.\nΗ Γνώση και η Παιδεία αποτελούν λοιπόν θεμέλιο λίθο μιας πολιτισμένης κοινωνίας, και απαραίτητη προϋπόθεση για την ατομική και συλλογική εξέλιξη, ελευθερία και ανάπτυξη. Είναι υποχρέωση όλων μας να προσπαθούμε συνειδητά και με ειλικρίνεια να την προστατεύσουμε από κάθε κίνδυνο απαξίωσης».\nΕκ μέρους των βραβευθέντων, η κα Αναστασία Κορέντη, Πρώτη των Πρώτων κατά το σχολικό έτος 2008 -2009, απόφοιτος του 4ου Γεν. Λυκείου Βόλου και σήμερα φοιτήτρια στην σχολή Πολιτικών Μηχανικών του Εθνικού Μετσόβειου Πολυτεχνείου, τόνισε: «Τέτοιες εκδηλώσεις όπως το Πρόγραμμα «Η Μεγάλη Στιγμή για την Παιδεία», αποτελούν για μας, το νεαρό δυναμικό της χώρας, κίνητρο για περαιτέρω προσπάθεια. Κι όταν στον νέο δίνονται κίνητρα, πιστέψτε με, θα το ανταποδώσει με το παραπάνω στη κοινωνία με το ρόλο που θα επιλέξει να διαδραματίσει ο ίδιος σ' αυτή. Γιατί η γενιά μου, αυτή η γενιά που συχνά διχάζεται, που αμφισβητείται, έχει να επιδείξει κι αυτό το πρόσωπο, της μελέτης και της προόδου, αφού, για να πετύχουμε όλα αυτά που ζητάμε, χρειαζόμαστε τα κατάλληλα πνευματικά εφόδια».\nΤο συντονισμό της εκδήλωσης είχε η φοιτήτρια στο τμήμα Ηλεκτρολόγων Μηχανικών και Μηχανικών Υπολογιστών του Αριστοτέλειου Πανεπιστημίου Θεσσαλονίκης, κα Κυριακή Καζά, αριστεύσασα κατά τη σχολική περίοδο 2006 - 2007.